

Отчет за дейността на „Българска фондова борса – София“ АД за 2017 г.

|  |  |  |
| --- | --- | --- |
| **БЪЛГАРСКА ФОНДОВА БОРСА - СОФИЯ АД** |  |  |
| **ИНДИВИДУАЛЕН ОТЧЕТ ЗА ФИНАНСОВОТО СЪСТОЯНИЕ** |  |  |
| **към 31 декември 2017 година** |  |  |
|  | **31 дек. 2016** | **31 дек. 2017** |
|  | **BGN'000** | **BGN'000** |
| **АКТИВ** |  |  |
|  |  |  |
| **Нетекущи активи** |  |  |
| Имоти, машини и оборудване | 1 370 | 1 300 |
| Нематериални активи | 40 | 19 |
| Инвестиции в дъщерни дружества | 40 | 101 |
| Инвестиции в съвместни дружества | 53 | 53 |
| Финансови активи държани до падеж | 4 012 | 4 018 |
| Финансови активи на разположение за продажба | 2 287 | 2 363 |
| Активи по отсрочени данъци | 7 | - |
|  | **7 809** | **7 854** |
|  |  |  |
| **Текущи активи** |  |  |
| Търговски вземания | 171 | 121 |
| Други вземания и предплатени разходи | 1 257 | 1 260 |
| Парични средства и парични еквиваленти | 1 416 | 1 511 |
|  | **2 844** | **2 892** |
|  |  |  |
| **ОБЩО АКТИВИ** | **10 653** | **10 746** |
|  |  |  |
| **СОБСТВЕН КАПИТАЛ И ПАСИВИ** |  |  |
|  |  |  |
| **СОБСТВЕН КАПИТАЛ** |  |  |
| Основен акционерен капитал | 6 583 | 6 583 |
| Резерви | 3 387 | 3 505 |
| Натрупани печалби/(загуби) | 44 | 169 |
|  | **10 014** | **10 257** |
| **ПАСИВИ** |  |  |
| **Нетекущи задължения** |  |  |
| Дългосрочни задължения към персонала при пенсиониране | 70 | 98 |
| Пасиви по отсрочени данъци | - | 2 |
|  | **70** | **100** |
|  |  |  |
| **Текущи задължения** |  |  |
| Задължения към доставчици и други кредитори | 426 | 245 |
| Задължения за данъци | 46 | 46 |
| Задължения към персонала и социалното осигуряване | 97 | 98 |
|  | **569** | **389** |
|  |  |  |
| **ОБЩО СОБСТВЕН КАПИТАЛ И ПАСИВИ** | **10 653** | **10 746** |

|  |  |  |
| --- | --- | --- |
| **БЪЛГАРСКА ФОНДОВА БОРСА - СОФИЯ АД** |  |  |
| **ИНДИВИДУАЛЕН ОТЧЕТ ЗА ВСЕОБХВАТНИЯ ДОХОД** |  |  |
| **за годината, завършваща на 31 декември 2017 година** |  |  |
|  |  |  |
|  | **31.12.2016 г.** | **31.12.2017 г.** |
|  | **BGN'000** | **BGN'000** |
|  |  |  |
| Приходи | 1 675 | 2 121 |
| Други доходи от дейността | 411 | 60 |
| Разходи за материали и консумативи | (13) | (19) |
| Разходи за външни услуги | (1 002) | (805) |
| Разходи за амортизации | (122) | (97) |
| Разходи за персонала | (1 023) | (1 130) |
| Други разходи за дейността | (85) | (112) |
| **Печалба/(Загуба) от оперативна дейност** | **(159)** | **18** |
|  |  |  |
| Финансови приходи | 223 | 187 |
| **Финансови приходи/(разходи), нетно** | **223** | **187** |
|  |  |  |
| **Печалба преди данък върху печалбата** | **64** | **205** |
|  |  |  |
| Разход за/икономия от данък върху печалбата | (1) | 1 |
|  |  |  |
| **НЕТНА ПЕЧАЛБА ЗА ГОДИНАТА** | **63** | **206** |
|  |  |  |
| **Други компоненти на всеобхватния доход:** |  |  |
| ***Компоненти, които няма да бъдат рекласифицирани в печалбата или загубата:*** |  |  |
| Последващи оценки на пенсионни планове с дефинирани доходи | (1) | (18) |
|  | **(1)** | **(18)** |
| ***Компоненти, които могат да бъдат рекласифицирани в печалбата или загубата:*** |  |  |
| Нетна промяна в справедливата стойност на финансови активи на разположение за продажба | 35 | 97 |
| Данък върху доходите, свързан с компонентите на другия всеобхватен доход, които могат да бъдат рекласифицирани | (4) | (10) |
|  | **31** | **87** |
|  |  |  |
| **Друг всеобхватен доход за годината, нетно от данъци** | **30** | **69** |
|  |  |  |
| **ОБЩО ВСЕОБХВАТЕН ДОХОД ЗА ГОДИНАТА** | **93** | **275** |
|  |  |  |
| Доход на акция (BGN) | 0,01 | 0,03 |

|  |  |  |
| --- | --- | --- |
| **БЪЛГАРСКА ФОНДОВА БОРСА - СОФИЯ АД** |  |  |
| **ИНДИВИДУАЛЕН ОТЧЕТ ЗА ПАРИЧНИТЕ ПОТОЦИ** |  |  |
| **за годината, завършваща на 31 декември 2017 година** |  |  |
|  |  |  |
|  | **31 дек. 2016** | **31 дек. 2017** |
|  | **BGN'000** | **BGN'000** |
|  |  |  |
| **Парични потоци от оперативна дейност** |  |  |
| Постъпления от клиенти | 2 198 | 2 608 |
| Плащания на доставчици | (1 130) | (1 103) |
| Плащания на персонала и за социалното осигуряване | (1 014) | (1 128) |
| Платени данъци (без данъци върху печалбата) | (286) | (378) |
| Други постъпления /(плащания), нетно | 3 | (3) |
| **Нетни парични потоци използвани в оперативна дейност** | **(229)** | **(4)** |
|  |  |  |
| **Парични потоци от инвестиционна дейност** |  |  |
| Покупки на машини и оборудване | (24) | (6) |
| Постъпления от продажби на имоти, машини и оборудване | 810 | - |
| Покупки на нематериални активи | (13) | - |
| Покупки на инвестиции в дъщерни предприятия | - | (62) |
| Получена лихва от инвестиции във финансови активи държани до падеж | 111 | 115 |
| Постъпления от лихви и дивиденти, свързани с инвестиции във финансови активи на разположение за продажба | 86 | 84 |
| Постъпления от дивиденти | 2 | 3 |
| Получени лихви от предоставени депозити и репо сделки с инвестиционна цел | 1 | - |
| **Нетни парични потоци от инвестиционната дейност** | **973** | **134** |
|  |  |  |
| **Парични потоци от финансова дейност** |  |  |
| Плащания на дивиденти | (2) | (35) |
| **Нетни парични потоци използвани във финансовата дейност** | **(2)** | **(35)** |
|  |  |  |
| **Нетно увеличение на паричните средства и паричните еквиваленти** | **742** | **95** |
|  |  |  |
| Парични средства и парични еквиваленти на 1 януари | 674 | 1 416 |
|  |  |  |
| **Парични средства и парични еквиваленти на 31 декември** | **1 416** | **1 511** |

|  |  |  |  |  |  |
| --- | --- | --- | --- | --- | --- |
| **БЪЛГАРСКА ФОНДОВА БОРСА - СОФИЯ АД** |  |  |  |  |  |
| **ИНДИВИДУАЛЕН ОТЧЕТ ЗА ПРОМЕНИТЕ В СОБСТВЕНИЯ КАПИТАЛ** | | | | | |
| **за годината, завършваща на 31 декември 2017 година** | | | | | |
|  |  |  |  |  |  |
|  | **Основен акционерен капитал** | **Други резерви** | **Резерв по финансови активи на разположение за продажба** | **Натрупани печалби и загуби** | **Общо собствен капитал** |
|  | **BGN'000** | **BGN'000** | **BGN'000** | **BGN'000** | **BGN'000** |
|  |  |  |  |  |  |
| **Салдо на 1 януари 2016 година** | **6 583** | **3 344** | **345** | **(351)** | **9 921** |
|  |  |  |  |  |  |
| ***Промени в собствения капитал за 2016 година*** |  |  |  |  |  |
|  |  |  |  |  |  |
| Разпределение на печалбата за: | - | (333) | - | 333 | - |
| *\* покриване на загуба* | *-* | *(333)* | *-* | *333* | - |
| **Общ всеобхватен доход за годината, в т.ч.:** | **-** | **-** | **31** | **62** | **93** |
| *\* нетна печалба за годината* | - | - | *-* | *63* | *63* |
| *\* други компоненти на всеобхватния доход, нетно от данъци* | - | - | *31* | *(1)* | *30* |
|  |  |  |  |  |  |
| **Салдо на 31 декември 2016 година** | **6 583** | **3 011** | **376** | **44** | **10 014** |
|  |  |  |  |  |  |
| ***Промени в собствения капитал за 2017 година*** |  |  |  |  |  |
|  |  |  |  |  |  |
| Разпределение на печалбата за: | - | 31 | - | (63) | (32) |
| *\* дивиденти* | *-* | *-* | *-* | *(32)* | (32) |
| *\* покриване на загуба* | *-* | *31* | *-* | *(31)* | *-* |
| **Общ всеобхватен доход за годината, в т.ч.:** | **-** | **-** | **87** | **188** | **275** |
| *\* нетна печалба за годината* | - | - | *-* | *206* | *206* |
| *\* други компоненти на всеобхватния доход, нетно от данъци* | *-* | *-* | *87* | *(18)* | *69* |
|  |  |  |  |  |  |
| **Салдо на 31 декември 2017 година** | **6 583** | **3 042** | **463** | **169** | **10 257** |

Съдържание

[1. ИНФОРМАЦИЯ ЗА ДРУЖЕСТВОТО 10](#_Toc509821995)

[1.1. Собственост и управление 10](#_Toc509821996)

[1.2. Предмет на дейност 11](#_Toc509821997)

[2. ИНФОРМАЦИЯ ЗА ДЕЙНОСТТА НА „БФБ-СОФИЯ“ АД 12](#_Toc509821998)

[2.1. Данни за търговията на „БФБ-София“ АД 12](#_Toc509821999)

[2.2. Отраслова структура на търговията 15](#_Toc509822000)

[2.3. Регистрирани емисии финансови инструменти на БФБ-София 16](#_Toc509822001)

[2.4. Нови емитенти, отписани емисии и увеличения на капитал 17](#_Toc509822002)

[2.5. Пазарна капитализация на Борсата 19](#_Toc509822003)

[2.6. Индекси на БФБ-София 20](#_Toc509822004)

[2.7. Приватизация през Борсата 21](#_Toc509822005)

[2.8. Основни дейности и събития през 2017 г. 21](#_Toc509822006)

[2.10. Корпоративно управление 28](#_Toc509822007)

[2.11. Информационни технологии 29](#_Toc509822008)

[2.12. Привличане на нови емисии, корпоративно управление 30](#_Toc509822009)

[2.13. Международна дейност 31](#_Toc509822010)

[2.14. Основни рискове и несигурности, пред които е изправена БФБ-София 33](#_Toc509822011)

[2.15. Членове на БФБ-София 35](#_Toc509822012)

[3. ФИНАНСОВО СЪСТОЯНИЕ НА „БФБ-СОФИЯ“ АД 36](#_Toc509822013)

[3.1. Активи и пасиви 36](#_Toc509822014)

[3.2. Приходи и разходи 36](#_Toc509822015)

[3.3. Финансов резултат 37](#_Toc509822016)

[3.4. Основен доход/ (загуба) на акция 37](#_Toc509822017)

[3.5. Информация, в стойностно и количествено изражение относно основните категории продукти и предоставени услуги, с посочване на техния дял в приходите от продажби на „БФБ-София“ АД като цяло и промените, настъпили през отчетната финансова година. 37](#_Toc509822018)

[3.6. Информация относно приходите, разпределени по отделните категории дейности, вътрешни и външни пазари, както и информация за източниците за снабдяване с материали, необходими за производството на стоки или предоставянето на услуги с отразяване степента на зависимост по отношение на всеки отделен продавач или купувач/потребител, като в случай, че относителният дял на някой от тях надхвърля 10 на сто от разходите или приходите от продажби, се предоставя информация за всяко лице поотделно, за неговия дял в продажбите или покупките и връзките му с емитента. 38](#_Toc509822019)

[3.7. Информация за сключени големи сделки и такива от съществено значение за дейността на БФБ-София 39](#_Toc509822020)

[3.8. Информация относно сделките, сключени между емитента и свързани лица, през отчетния период, предложения за сключване на такива сделки, както и сделки, които са извън обичайната му дейност или съществено се отклоняват от пазарните условия, по които емитентът или негово дъщерно дружество е страна с посочване на стойността на сделките, характера на свързаността и всяка информация, необходима за оценка на въздействието върху финансовото състояние на емитента. 40](#_Toc509822021)

[3.9. Информация за събития с необичаен за емитента характер, имащи съществено влияние върху дейността му, и реализираните от него приходи и извършени разходи; оценка за влиянието им върху резултатите през текущата година. 41](#_Toc509822022)

[3.10. Информация за сделки, водени извънбалансово 41](#_Toc509822023)

[3.11. Информация за дялови участия на емитента, за основните му инвестиции в страната и чужбина (в ценни книжа, финансови инструменти, нематериални активи и недвижими имоти), както и инвестициите в дялови ценни книжа извън неговата икономическа група и източниците/начините на финансиране 42](#_Toc509822024)

[3.12. Информация относно сключените от емитента, от негово дъщерно дружество или дружество майка, в качеството им на заемополучатели, договори за заем с посочване на условията по тях, включително на крайните срокове за изплащане, както и информация за предоставени гаранции и поемане на задължения. 44](#_Toc509822025)

[3.13. Информация относно сключените от емитента, от негово дъщерно дружество или дружество майка, в качеството им на заемодатели, договори за заем, включително предоставяне на гаранции от всякакъв вид, в това число на свързани лица, с посочване на конкретните условия по тях, включително на крайните срокове за плащане, и целта, за която са били отпуснати. 44](#_Toc509822026)

[3.14. Информация за използването на средствата от извършена нова емисия ценни книжа през отчетния период 44](#_Toc509822027)

[3.15. Анализ на съотношението между постигнатите финансови резултати, отразени във финансовия отчет за финансовата година, и по-рано публикувани прогнози за тези резултати. 45](#_Toc509822028)

[3.16. Анализ и оценка на политиката относно управлението на финансовите ресурси с посочване на възможностите за обслужване на задълженията, евентуалните заплахи и мерки, които емитентът е предприел или предстои да предприеме с оглед отстраняването им 45](#_Toc509822029)

[3.17. Оценка на възможностите за реализация на инвестиционните намерения с посочване на размера на разполагаемите средства и отразяване на възможните промени в структурата на финансиране на тази дейност 45](#_Toc509822030)

[3.18. Информация за настъпили промени през отчетния период в основните принципи за управление на емитента и на неговата икономическа група 46](#_Toc509822031)

[3.19. Информация за основните характеристики на прилаганите от емитента в процеса на изготвяне на финансовите отчети система за вътрешен контрол и система за управление на рискове. 46](#_Toc509822032)

[3.20. Информация за промените в управителните и надзорните органи през отчетната финансова година 46](#_Toc509822033)

[3.21. Информация за размера на възнагражденията, наградите и/или ползите на всеки от членовете на управителните и на контролните органи за отчетната финансова година, изплатени от емитента и негови дъщерни дружества, независимо от това, дали са били включени в разходите на емитента или произтичат от разпределение на печалбата 47](#_Toc509822034)

[3.22. Информация за притежавани от членовете на управителните и на контролните органи, прокуристите и висшия ръководен състав акции на емитента, включително акциите, притежавани от всеки от тях поотделно и като процент от акциите от всеки клас, както и предоставени им от емитента опции върху негови ценни книжа - вид и размер на ценните книжа, върху които са учредени опциите, цена на упражняване на опциите, покупна цена, ако има такава, и срок на опциите. 47](#_Toc509822035)

[3.23. Информация за известните на дружеството договорености (включително и след приключване на финансовата година), в резултат на които в бъдещ период могат да настъпят промени в притежавания относителен дял акции или облигации от настоящи акционери или облигационери 47](#_Toc509822036)

[3.24. Информация за висящи съдебни, административни или арбитражни производства, касаещи задължения или вземания на емитента в размер най-малко 10 на сто от собствения му капитал; ако общата стойност на задълженията или вземанията на емитента по всички образувани производства надхвърля 10 на сто от собствения му капитал, се представя информация за всяко производство поотделно 48](#_Toc509822037)

[3.25. Данни за директора за връзки с инвеститора, включително телефон и адрес за кореспонденция 48](#_Toc509822038)

[3.26. Промени в цената на акциите на дружеството 49](#_Toc509822039)

[4. ВАЖНИ СЪБИТИЯ, НАСТЪПИЛИ СЛЕД ДАТАТА НА ГОДИШНИЯ ФИНАНСОВ ОТЧЕТ 50](#_Toc509822040)

[5. ОСНОВНИ НАПРАВЛЕНИЯ В ДЕЙНОСТТА НА „БЪЛГАРСКА ФОНДОВА БОРСА – СОФИЯ“ АД ПРЕЗ 2018 Г. 50](#_Toc509822041)

[6. НАУЧНО ИЗСЛЕДОВАТЕЛСКА И РАЗВОЙНА ДЕЙНОСТ 51](#_Toc509822042)

[7. ИНФОРМАЦИЯ, ИЗИСКВАНА ПО РЕДА НА ЧЛ. 187Д И 247 ОТ ТЪРГОВСКИЯ ЗАКОН 51](#_Toc509822043)

[7.1. Информация за членовете на съвета на директорите на „БФБ-София“ АД по чл. 247, ал. 2 от Търговския закон 52](#_Toc509822044)

[7.2. Планирана стопанска политика през 2018 година и очаквани инвестиции и развитие на персонала 53](#_Toc509822045)

[8. КЛОНОВЕ НА „БФБ-СОФИЯ“ АД 53](#_Toc509822046)

[9. ФИНАНСОВИ ИНСТРУМЕНТИ, ИЗПОЛЗВАНИ ОТ БФБ-СОФИЯ АД 53](#_Toc509822047)

[9.1. Риск на лихвоносните парични потоци 53](#_Toc509822048)

[10. КОРПОРАТИВНО УПРАВЛЕНИЕ 54](#_Toc509822049)

Въведение

Настоящият доклад е изготвен в съответствие с чл. 85, ал. 6 от Закона за пазарите на финансови инструменти и съгласно изискванията на чл. 32 от Наредба 2 на Комисията за финансов надзор за проспектите при публично предлагане на ценни книжа и за разкриването на информация от публичните дружества и другите емитенти на ценни книжа (Наредба 2), във връзка с чл. 100н от Закона за публичното предлагане на ценни книжа и съдържа изискуемата информация по Приложение №10 на Наредба 2.

Докладът дава информация за важните събития, настъпили през 2017 г., като са взети под внимание основните показатели на дейността, съпроводени със съответните анализи и изводи. Очертани са основните тенденции в развитието на капиталовия пазар, описани са основните рискове и несигурности, пред които е изправена Борсата.

1. ИНФОРМАЦИЯ ЗА ДРУЖЕСТВОТО

„Българска фондова борса – София“ АД е търговско дружество, създадено през месец ноември 1991 г. Дружеството е със седалище и адрес на управление гр. София, ул. “Три уши” № 6. Съдебната регистрация на дружеството е от 1991 г. с Решение № 25 156 /08.11.1991 г. на Софийски градски съд.

Българска фондова борса – София“ АД (Борсата) е публично акционерно дружество. Към 31.12.2017 г. капиталът на дружеството е разпределен в 6,582,860 броя безналични поименни акции с номинална стойност на една акция - един лев.

На 09.12.2010 г. е вписано в Търговския регистър увеличение на основния капитал на Борсата със 715,000 лева от 5,867,860 лева 6,582,860 лева чрез издаване на нови 715,000 броя обикновени поименни безналични акции с право на глас срещу парична вноска от акционера на дружеството Министерство на финансите на Република България.

* 1. Собственост и управление

Съгласно направена справка, към 31 декември 2017 г. акционерният състав на Борсата е концентриран в пет основни вида лица, както следва:

**Таблица 1. Акционерна структура към 31.12.2017**

|  |  |  |
| --- | --- | --- |
| **Вид** | **Брой акции** | **%** |
| Министерство на финансите | 3 295 000 | 50.05% |
| Инвестиционни посредници и търговски банки | 1 166 379 | 17.72% |
| Други юридически лица | 1 262 186 | 19.17% |
| Физически лица | 859 295 | 13.05% |
| **Общо** | 6 582 860 |  |
| От които чуждестранни акционери | 224 827 | 3.42% |

|  |
| --- |
| **Графика 1: Акционерна структура на „БФБ-София“ АД към 31.12.2017 г.** |
|  | |

Дружеството има едностепенна система на управление със Съвет на директорите. Към 31.12.2017 г. Съветът на директорите е в състав:

* Асен Ягодин (Председател),
* Маринела Петрова,
* Васил Големански (Заместник-председател),
* Иван Такев,
* Любомир Бояджиев,

Представителството в дружеството се осъществява от всеки един от двамата изпълнителни директори – Иван Такев и Васил Големански, заедно и поотделно.

Към 31.12.2017 г. общият брой на персонала в дружеството е 26 служители (31.12.2016 г.: 27 служители).

* 1. Предмет на дейност

Дружеството е лицензирано с разрешение издадено от Държавната комисия по ценните книжа да извършва дейност като фондова борса.

Предметът на дейност на дружеството за 2017 г. включва следните видове операции и сделки:

* организиране на търговия с ценни книжа и други финансови инструменти;
* организиране и поддържане на информационна система за търговия с ценни книжа;
* създаване и поддържане на клирингова система за гарантиране на поетите задължения по сделките с ценни книжа, извършвани на нея.

С решение на общо събрание на акционерите на "БФБ-София" АД, проведено на 13.09.2010 г., предметът на дейност на дружеството е променен както следва: *Организиране на регулиран пазар на финансови инструменти като система за търговия, която среща или съдейства за срещането на интересите за покупка и продажба на финансови инструменти, допуснати до търговия на регулирания пазар, на множество трети страни, в рамките на системата и въз основа на правила, като резултатът е сключване на сделки с тези инструменти. Системата функционира редовно и в съответствие с изискванията на ЗПФИ и актовете по прилагането му.*

1. ИНФОРМАЦИЯ ЗА ДЕЙНОСТТА НА „БФБ-СОФИЯ“ АД
   1. Данни за търговията на „БФБ-София“ АД
      1. Оборот през 2017 година

Оборотът на регулирания пазар на финансови инструменти през **първото тримесечие** на 2017 година беше 100 084 966 лева. За сравнение, през първото тримесечие на 2016 той бе 73 976 408 лева, което представлява ръст от 35%. Ръстът се дължеше основно на нарастване в оборотите с акции (без АДСИЦ) с 52% и облигации с 30%.

През **второто тримесечие** на 2017 година оборотът достигна 119 610 476 лева. За сравнение оборотът през второто тримесечие на 2016-а година беше 67 435 283 лева, т.е. налице бе сериозен ръст от 77%. Нарастването се дължеше основно на положителна промяна в оборотите с акции (без АДСИЦ) със 115% и с акции на АДСИЦ с 33%.

През **третото тримесечие** на 2017 година оборотът на регулирания пазар на финансови инструменти достигна 276 315 916 лева. За сравнение през третото тримесечие на 2016-а година той беше 80 063 058 лева. Това бе най-сериозният ръст спрямо съответно тримесечие на предходната 2016 година от 245%. Нарастване имаше при оборота с всички групи финансови инструменти, като при акции без АДСИЦ той бе впечатляващите 257%, 198% бе нарастване на оборота с акции на АДСИЦ, при облигациите ръстът бе от 249%, а при борсово търгуваните продукти бе увеличението в оборота бе със 72%.

През **четвъртото тримесечие** на 2017 година оборотът на регулирания пазар спадна спрямо този през третото до 209 839 580 лева, но въпреки това остана по-висок от този през четвъртото тримесечие на 2016-а година, когато той беше 194 529 121 лева. Разликата между оборота през двете тримесечия бе 8% в полза на четвъртото тримесечие на 2017 година. За първи път се наблюдаваше спад в оборота с акции на АДСИЦ спрямо съответно тримесечие на предходната година с 55%. Намаление имаше и при борсово търгуваните продукти, където листването в края на третото тримесечие на предходната 2016 година на Expat Bulgaria SOFIX UCIT ETF – първият борсово търгуван фонд, доведе до оборот за четвъртото тримесечие на 2016 от над 2,5 милиона лева, докато през четвъртото тримесечие на 2017 оборотът с тези финансови инструменти бе скромните 247 хиляди лева. При оборотът с акции без АДСИЦ се наблюдаваше ръст от 16%, а при облигациите – нарастване от 65%. През четвъртото тримесечие на отчетния период стартира търговията с Държавни ценни книжа на регулиран пазар и бяха сключени първите три сделки на обща стойност 664 хиляди лева.

|  |
| --- |
| **Графика 2: Сравнение на оборота с финансови инструменти** |
|  |

На годишна база оборотът беше 706 милиона лева, а за предходната 2016 година той беше 416 милиона лева, което представлява нарастване с 290 милиона лева или 70%. Най-голям в абсолютна стойност бе ръстът при оборота с акции (без тези на АДСИЦ): от 278 милиона до 532 милиона лева (нарастване от 91%). Ръст от 28% имаше при акциите на АДСИЦ, оборотът на годишна база с облигации също нарасна с 60%. Оборотът с борсово търгувани продукти намаля с близо 10 %, а с компенсаторни инструменти спадна с 25%.

* + 1. Брой сделки през 2017

При броя сделки през **първото тримесечие** спрямо аналогичното тримесечие на 2016 година се наблюдаваше ръст от 74%. Най-значително нарасна броят сделки с акции (без АДСИЦ) с над 87% или 8 хиляди. Броят сделки с акции на АДСИЦ нарасна с 24%. При броят сделки с останалите групи финансови инструменти имаше намаление, но то бе незначително в абсолютно изражение.

Броят сделки през **второто тримесечие** отново отбеляза ръст спрямо аналогичното тримесечие на предходната година и той бе още по-голям: почти 98%. Основна заслуга за нарастването имаше броят сделки с акции без АДСИЦ, който отбеляза ръст от 9 хиляди сделки или 112%. Ръст от 68% имаше и при сделките с акции на АДСИЦ.

Общият брой сделки през **третото тримесечие** нарасна със 72% от 13 593 сделки през третото тримесечие на 2016 г. до 23 330 сделки през третото тримесечие на 2017 г. Сделките с акции, които традиционно имат най-голям абсолютен дял в общия брой, нараснаха със 79%. Ръст от 50% имаше и при броя сделки с акции на АДСИЦ. Броят сделки с борсово търгувани продукти нарасна с 30%, като това е първото тримесечие, в което и през двете години имаше търговия с борсово търгувания фонд Expat Bulgaria SOFIX UCIT ETF.

За първи път през 2017 в сравнение с предходната година броят сделки намаля през **четвъртото тримесечие.** През четвъртото тримесечие на миналия период броят сделки бе 23 265, а през същото тримесечие на 2017 той бе 16 323, което представляваше спад с 30%. Броят сделки с всички основни групи финансови инструменти намаля. Най-значителен бе спадът с близо 5 хиляди в броя сделки с акции, а в относителен дял най-голямо бе намалението от 83% в броя сделки с борсово търгувани продукти.

|  |
| --- |
| **Графика 3: Сравнение на броя сделки с финансови инструменти** |
|  |

На годишна база броят сделки отбеляза ръст с 36% от 58 442 сделки през 2016 година до 79 629 през 2017-а. Очаквано, най-значително беше нарастването в броя сделки с акции (без АДСИЦ), който съставлява най-голям дял в общия брой сделки и определя тенденцията. Броят сделки с акции нарасна с 44% или 20 хиляди. При акциите на АДСИЦ промяната бе с 19% или 1 326 сделки. Броят сделки с останалите основни групи финансови инструменти намаля, но това не се отрази на общия брой сделки.

**Таблица 2. Структура на търговията по пазари за 2017 г. и сравнение с 2015 и 2016 г.**

|  |  |  |  |  |  |
| --- | --- | --- | --- | --- | --- |
| **Търговия по видове ценни книжа на регулиран пазар** | | | | **Изменение %** |  |
| **Пазар / Пазарен сегмент** | **2015** | **2016** | **2017** | **2016/2015** | **2017/2016** |
| **Оборот (BGN)** | **410 779 038** | **416 003 871** | **705 850 939** | **1.27%** | **69.67%** |
| Акции (без АДСИЦ) | 230 017 588 | 278 548 296 | 532 138 393 | 21.10% | 91.04% |
| Акции на АДСИЦ | 75 476 367 | 67 118 369 | 85 636 523 | -11.07% | 27.59% |
| Облигации | 94 217 157 | 48 997 883 | 78 245 874 | -47.99% | 59.69% |
| Борсово търгувани продукти | 78 | 3 187 548 | 2 874 462 | 4 086 500.00% | -9.82% |
| Сегмент за държавни ценни книжа | 0 | 0 | 664 693 | N/A | N/A |
| Компенсаторни инструменти | 10 988 906 | 8 118 634 | 6 080 769 | -26.12% | -25.10% |
| Други | 78 942 | 10 033 141 | 210 224 | 12 609.51% | -97.90% |
| **Обем ФИ** | **217 621 069** | **185 905 925** | **401 497 834** | **-14.57%** | **115.97%** |
| Акции (без АДСИЦ) | 110 183 063 | 102 505 800 | 193 984 112 | -6.97% | 89.24% |
| Акции на АДСИЦ | 30 371 876 | 25 706 895 | 25 408 548 | -15.36% | -1.16% |
| Облигации | 71 341 | 44 246 | 61 411 | -37.98% | 38.79% |
| Борсово търгувани продукти | 33 964 | 3 087 214 | 7 335 068 | 8 989.67% | 137.60% |
| Сегмент за държавни ценни книжа | 0 | 0 | 601 | N/A | N/A |
| Компенсаторни инструменти | 22 192 445 | 19 039 700 | 17 773 097 | -14.21% | -6.65% |
| Други | 54 768 380 | 35 522 070 | 156 934 997 | -35.14% | 341.80% |
| **Брой сделки** | **60 047** | **58 442** | **79 629** | **-2.67%** | **36.25%** |
| Акции (без АДСИЦ) | 46 942 | 46 805 | 67 245 | -0.29% | 43.67% |
| Акции на АДСИЦ | 9 501 | 7 158 | 8 484 | -24.66% | 18.52% |
| Облигации | 516 | 441 | 196 | -14.53% | -55.56% |
| Борсово търгувани продукти | 15 | 1 366 | 1 358 | 9 006.67% | -0.59% |
| Сегмент за държавни ценни книжа | 0 | 0 | 3 | N/A | N/A |
| Компенсаторни инструменти | 2 858 | 2 356 | 2 116 | -17.56% | -10.19% |
| Други | 215 | 316 | 227 | 46.98% | -28.16% |

* 1. Отраслова структура на търговията

През **първото тримесечие** на 2017 година на първо място в класацията по оборот с 48.5 млн. лв. отново бе сектор „Финансови и застрахователни дейности“. Втори с оборот от 17.4 милиона лева остана сектор „Преработваща промишленост“, който запази второто си място от предходното тримесечие. „Операции с недвижими имоти“ също запази позицията си с оборот от 6,5 милиона лева.

През **второто тримесечие** на 2017 година структурата на оборота по браншове остана същата. За пореден път секторът „Финансови и застрахователни дейности“ запази лидерската позиция в класацията по оборот с 63 млн. лв., което е ръст от 31% спрямо предходното тримесечие. Секторът „Преработваща промишленост“ запази второто си място с оборот от 20 млн. лв. и нарастване от 17% спрямо предходното тримесечие. Трето място в класацията отново беше за сектор „Операции с недвижими имоти“ с оборот от 7 млн. лв., което представляваше ръст от 8%.

През **третото тримесечие** на 2017 година на първо място в класацията по оборот със 104 млн. лв. отново бе сектор „Финансови и застрахователни дейности“. „Операции с недвижими имоти“, който бе на трето място през предишните две тримесечия, се изкачи на второ с ръст в оборота от над дванадесет пъти от 7 милиона през второто до 93 милиона през третото тримесечие. „Преработваща промишленост“ остана на трета позиция с оборот от 50 милиона лева и ръст спрямо предходното тримесечие от 144%.

През **четвъртото тримесечие** на 2017 година на първо място в класацията по оборот се изкачи сектор „Преработваща промишленост“, с оборот от 74 милиона лева и ръст спрямо предходното тримесечие от 49%. Втори остана сектор „Финансови и застрахователни дейности“, чиито оборот спадна с 49% до 53 милиона лева, а третото място бе за „Операции с недвижими имоти“.

На годишна база, най-висок бе оборотът на сектор „Финансови и застрахователни услуги: 269 милиона лева, следван от сектор „Преработваща промишленост“ с оборот от 162 милиона и „Операции с недвижими имоти“ с оборот в размер на 123 милиона лева.

**Таблица 3. Структура на търговията по сектори за 2017 г.**

|  |  |  |  |
| --- | --- | --- | --- |
| **Сектор** | **Брой сделки** | **Изтъргувани лотове** | **Оборот (лв.)** |
| Финансови и застрахователни дейности | 41 572 | 121 649 084 | 268 818 296 |
| Преработваща промишленост | 20 025 | 32 611 384 | 161 618 377 |
| Операции с недвижими имоти | 1 422 | 50 105 624 | 122 829 399 |
| Производство и разпределение на електрическа и топлинна енергия и на газообразни горива | 1 409 | 136 624 | 14 515 782 |
| Професионални дейности и научни изследвания | 3 432 | 8 447 315 | 11 571 534 |
| Създаване и разпространение на информация и творчески продукти; далекосъобщения | 68 | 864 624 | 10 278 517 |
| Търговия; ремонт на автомобили и мотоциклети | 3 517 | 4 206 518 | 9 212 539 |
| Хотелиерство и ресторантьорство | 1 535 | 182 069 | 8 904 552 |
| Транспорт, складиране и пощи | 453 | 238 776 | 7 103 284 |
| Строителство | 1 848 | 872 629 | 2 353 331 |
| Добивна промишленост | 448 | 78 013 | 569 306 |

**Графика 4: Структура на търговията на БФБ-София през 2017 г.**

* 1. Регистрирани емисии финансови инструменти на БФБ-София

Броят на емисиите финансови инструменти, допуснати до търговия на пазарите, организирани от БФБ-София, бе 409 към 31 декември 2017-а година. За сравнение, той бе 425 към 31 декември 2016-а година (Виж Таблица 4).

Една нова емисия беше регистрирана на сегмент за акции Premium, а регистрираните на сегмент Standard емисии намаляха с четири. С една емисия намаляха регистрираните на сегмент за АДСИЦ на Основния пазар, а тези на Алтернативния – с три. С три намаляха и броят емисии облигации, допуснати до търговия. От сегмента за акции на Алтернативен пазар бяха отписани емисии на дружества в производство по несъстоятелност и ликвидация, затова броят емисии на този пазар намаля с 26. Двадесет нови емисии бяха допуснати до търговия на стартиралия в края на 2017 година Сегмент за търговия с ДЦК на Основния пазар.

**Таблица 4.Допуснати до търговия емисии финансови инструменти**

|  |  |  |  |
| --- | --- | --- | --- |
| **Брой регистрирани емисии** | | | |
| **Пазарен сегмент** | **31.12.2016** | **31.12.2017** | **промяна** |
| Сегмент акции Premium, пазар BSE | 5 | 6 | 1 |
| Сегмент акции Standard, пазар BSE | 84 | 80 | -4 |
| Сегмент за борсово търгувани продукти, пазар BSE | 3 | 3 | 0 |
| Сегмент за АДСИЦ, пазар BSE | 15 | 14 | -1 |
| Сегмент за държавни ценни книжа, пазар BSE | 0 | 20 | 20 |
| Сегмент за компенсаторни инструменти, пазар BSE | 3 | 3 | 0 |
| Сегмент за облигации, пазар BSE | 58 | 55 | -3 |
| Сегмент за права, пазар BSE | 1 | 1 | 0 |
| Сегмент за първично публично предлагане, пазар BSE | 0 | 0 | 0 |
| Сегмент акции, пазар BаSE | 212 | 186 | -26 |
| Сегмент за АДСИЦ, пазар BаSE | 44 | 41 | -3 |
| Общо | 425 | 409 | -16 |

|  |
| --- |
| **Графика 5: Регистрирани емисии по пазари към края на 2016-а и 2017-а година (обобщение по видове инструменти)** |
|  |

* 1. Нови емитенти, отписани емисии и увеличения на капитал

През **първото тримесечие** на 2017 година имаше три нови емисии финансови инструменти, допуснати до търговия, а през съответното тримесечие на 2016-а имаше само една нова емисия. Прекратена бе регистрацията на пет емисии финансови инструменти. За сравнение през съответния период на 2016 бе прекратена регистрацията на шест емисии. През отчетното тримесечие нито едно дружество не увеличи капитала си.

През **второто тримесечие** на 2017 г. шест емисии финансови инструменти бяха регистрирани за търговия на пазарите, организирани от „БФБ-София“ АД, а през същия период на 2016 г. те бяха четири. Прекратена бе регистрацията на петнадесет емисии финансови инструменти, а през съответното тримесечие на предходната година девет инструмента бяха делиствани от пазарите на Борсата. През второто тримесечие две дружества увеличиха капитала си.

През **третото тримесечие** на 2017 година шест нови емисии бяха допуснати до търговия, а през същия период на 2016 г. имаше девет новорегистрирани емисии. Прекратена бе регистрацията на пет емисии, а през съответния период на 2016 бяха делиствани четири. През третото тримесечие пет дружества увеличиха капитала си, две от тях - със собствени средства.

През **четвъртото тримесечие** тридесет емисии финансови инструменти бяха регистрирани за търговия на пазарите, организирани от „БФБ-София“ АД, а през същия период на 2016 г. те бяха три. Със стартирането на сегмента за Държавни ценни книжа на основния пазар през ноември, двадесет емисии държавни ценни книжа бяха допуснати до търговия. Прекратена бе регистрацията на тридесет и шест емисии финансови инструменти. За сравнение през съответното тримесечие на 2016 седем емисии бяха делиствани. Осем дружества увеличиха капитала си, едно от тях – със собствени средства.

Емисиите права и регистрираните на сегмент Първично публично предлагане не са показани в данните по-горе, защото тяхната регистрация е временна. Често те се допускат до търговия и биват прекратени в едно и също тримесечие, което изкривява статистиката.

**Таблица 5.а Нови емитенти, отписани емисии и увеличения на капитала (обобщена информация)**

|  |  |  |
| --- | --- | --- |
| **Брой емисии, допуснати до търговия на БФБ за периода** | **2016** | **2017** |
| Акции(без АДСИЦ) | 5 | 3 |
| Облигации | 8 | 9 |
| Държавни ценни книжа | 0 | 20 |
|  |  |  |
| **Брой увеличения на капитал, регистрирани на БФБ** | 8 | 15 |
|  |  |  |
| **Брой емисии спрени от търговия на БФБ** | **2016** | **2017** |
| Акции (без АДСИЦ) | 17 | 36 |
| Облигации | 6 | 12 |

*Емисиите права и регистрираните на сегмент Първично публично предлагане не са показани в обобщената таблица, защото тяхната регистрация е временна. Емисиите, преместени от един пазар на друг не са отразени в таблици 5б и 5в*

**Таблица 5.б Сравнение на допуснатите до търговия емисии по пазари и сегменти:**

|  |  |  |
| --- | --- | --- |
|  | емисии | |
| Нови емисии по сегмент | 2016 | 2017 |
| Сегмент акции Premium, пазар BSE | 0 | 0 |
| Сегмент акции Standard, пазар BSE | 3 | 3 |
| Сегмент за борсово търгувани продукти, пазар BSE | 2 | 0 |
| Сегмент за дружества със специална инвестиционна цел, пазар BSE | 1 | 0 |
| Сегмент за държавни ценни книжа, пазар BSE | 0 | 20 |
| Сегмент за компенсаторни инструменти, пазар BSE | 0 | 0 |
| Сегмент за облигации, пазар BSE | 8 | 9 |
| Сегмент за права, пазар BSE | 12 | 13 |
| Сегмент за първично публично предлагане, пазар BSE | 1 | 0 |
| Сегмент акции, пазар BaSE | 2 | 0 |
| Сегмент за дружества със специална инвестиционна цел, пазар BaSE | 0 | 0 |
| Общо | **29** | **45** |

**Таблица 5.в сравнение на прекратените емисии по пазари и сегменти:**

|  |  |  |
| --- | --- | --- |
|  | емисии | |
| Прекратени емисии по сегмент | 2016 | 2017 |
| Сегмент акции Premium, пазар BSE | 0 | 0 |
| Сегмент акции Standard, пазар BSE | 5 | 5 |
| Сегмент за борсово търгувани продукти, пазар BSE | 1 | 0 |
| Сегмент за дружества със специална инвестиционна цел, пазар BSE | 0 | 0 |
| Сегмент за държавни ценни книжа, пазар BSE | 0 | 0 |
| Сегмент за компенсаторни инструменти, пазар BSE | 0 | 0 |
| Сегмент за облигации, пазар BSE | 6 | 12 |
| Сегмент за права, пазар BSE | 11 | 14 |
| Сегмент за първично публично предлагане, пазар BSE | 2 | 0 |
| Сегмент акции, пазар BaSE | 12 | 31 |
| Сегмент за дружества със специална инвестиционна цел, пазар BaSE | 0 | 0 |
| Общо | **37** | **62** |

* 1. Пазарна капитализация на Борсата

Пазарната капитализация на пазарите, организирани от БФБ-София АД нарасна със 144% в сравнение с тази в края на 2016 година. Капитализацията на сегмент акции Premium отбеляза значителен ръст от над 583 милиона лева или 33,89% в резултат от ново дружество, търгувано на този сегмент, както и нарастване в цените на вече съществуващите. Най-голям ръст в относителен и абсолютен размер имаше в капитализацията на сегмента акции Standard на основния пазар, която отбеляза ръст от близо 236% или 13,6 милиарда лева след листване на емисия варанти с над 2,1 милиарда броя инструменти и сделка на цена от над шест лева за инструмент. При капитализацията на сегментите за акции на АДСИЦ също имаше лек ръст.

**Таблица 6.** **Пазарна капитализация (BGN)**

|  |  |  |  |  |
| --- | --- | --- | --- | --- |
|  |  | **капитализация** | **(лева)** | **сравнение** |
|  | **Сегмент/пазар** | **31.12.2016** | **31.12.2017** | **2017/2016** |
| 1 | Акции (без АДСИЦ) |  |  |  |
| a | Сегмент акции Premium | 1 720 273 070 | 2 303 340 654 | 33.89% |
| b | Сегмент акции Standard | 5 766 616 661 | 19 350 222 494 | 235.56% |
| c | Сегмент акции алтернативен пазар | 1 255 698 498 | 895 652 959 | -28.67% |
| **I** | **Акции без АДСИЦ общо** | **8 742 588 229** | **22 549 216 107** | **157.92%** |
| 2 | АДСИЦ |  |  |  |
| a | АДСИЦ основен пазар | 579 266 050 | 700 049 870 | 20.85% |
| b | АДСИЦ алтернативен пазар | 360 663 725 | 371 702 166 | 3.06% |
| **II** | **АДСИЦ общо** | **939 929 775** | **1 071 752 037** | **14.02%** |
| **III** | **Пазарна капитализация** | **9 682 518 004** | **23 620 968 144** | **143.95%** |

**Таблица 7. Пазарна капитализация / Брутен вътрешен продукт**

|  |  |  |  |  |
| --- | --- | --- | --- | --- |
|  | 31.12.2014 | 31.12.2015 | 31.12.2016 | 31.12.2017 |
| Пазарна капитализация (млн. лв.) | 9 756,25 | 8 587,42 | 9 682.52 | 23 620.97 |
| БВП (млн. лв.) \* | 83 612 | 86 373 | 92 635 | 98 631 |
| Пазарна капитализация/ БВП | 11.67% | 9.94% | 10.45% | 23.95% |

\* БВП за 2017 година е по предварителни данни на БНБ.

* 1. Индекси на БФБ-София

2017 година започна с повишение във всички индекси през първото, второто и първата половина на третото тримесечие. През втората половина на третото тримесечие започна низходящо движение, което продължи до края на 2017 година. За сравнение, 2016 започна с лек спад на индексите през първото тримесечие, последван от слабо нарастване през второто, а третото и четвъртото тримесечие отбелязаха сериозен ръст в стойностите на всички индекси. Индексите се движеха сходно през 2017, включително BGREIT, който принципно прави изключение от общата тенденция заради вида дружества, въз основа на чиито цени се изчислява.

През 2017 г. стойността на SOFIX нарасна с 15,52 % до 677,45 пункта, стойността на BGBX40 отбеляза ръст от близо 18,6% до 132 пункта, стойността на BGREIT нарасна с 7,39% до 116,10 пункта, а тази на BGTR30 се увеличи с 21,08% до 555,98 пункта.

|  |  |
| --- | --- |
| **Графика 6: Движение на индексите на БФБ-София през 2017 година** | |
| **SOFIX** | **BGTR30** |
|  |  |
| **BGBX40** | **BGREIT** |
|  |  |

* 1. Приватизация през Борсата

През 2017 г. няма емисии, регистрирани на Приватизационен сегмент.

* 1. Основни дейности и събития през 2017 г.
     1. Отличени бяха инвестиционните посредници с най-добри постижения

На 11 януари "Българска фондова борса-София" отличи инвестиционните посредници, постигнали най-високи резултати през 2016 г. Броят на сделките на регулиран пазар за изминалата година беше 58 442, а оборотът на БФБ-София достигна 416 милиона лева.

На церемонията, която се проведе за 16-ти път в историята на Фондовата борса, бяха присъдени следните награди:

За инвестиционен посредник, сключил най-много сделки на БФБ–София през 2016 г.:

1-во място: Карол АД

2-ро място: Елана Трейдинг АД

3-то място: БенчМарк Финанс АД

За инвестиционен посредник, реализирал най-висок оборот на БФБ-София през 2016 г.:

1-во място: Първа Финансова Брокерска Къща ООД

2-ро място: Евро - Финанс АД

3-то място: Реал Финанс АД

В категорията „Инвестиционен посредник с най-значим принос за развитието на капиталовия пазар през 2016 г.” бяха отличени: Елана Трейдинг АД, Първа Финансова Брокерска Къща ООД и БенчМарк Финанс АД.

УД Експат Асет Мениджмънт ЕАД получи наградата за емитент с най-голям принос за развитието на капиталовия пазар през изминалата година.

Отличието за медия с най-голям принос при популяризирането на капиталовия пазар през 2016 г. беше присъдено на Bloomberg TV Bulgaria.

Председателят на Комисия за финансов надзор г-жа Карина Караиванова и народният представител г-н Делян Добрев бяха отличени като личности с най-голям принос за развитието на капиталовия пазар през 2016 година.

* + 1. Разширяване на базата на индексите SEE LinX и SEE LinX EWI

След като фондовите борси в Белград и Любляна станаха активни членове на регионалната платформа за търговия на ценни книжа SEE Link в края на 2016 г., съставът на индексите SEE LinX и SEE LinX EWI беше преразгледан с цел да се включат нови компании, така че да има по-широко представителство на регионалните пазари.

Акциите на 6 компании от Сърбия и Словения влязоха в състава на индексите SEE LinX и SEE LinX EWI. Taкa компаниите, които съставляват индексите, достигнаха 16. Изчисляването на индексите с нов състав започна от 16 януари 2017 г.

* + 1. SeeNews стана партньор на SEE Link

През февруари българската медийна компания SeeNews стана партньор на регионалната иновативна платформа за търговия с ценни книжа SEE Link. Новини за пазарите на SEE Link вече се публикуват на уебсайта на платформата.

SeeNews предоставя икономически новини и анализи за професионалисти от бизнеса, финансовия сектор и промишлеността, като обхваща единадесет страни от Югоизточна Европа. SeeNews изготвя фирмени профили, секторни и макро-икономически анализи, както и по поръчка бизнес и икономически изследвания, необходими на компании и организации, които искат да инвестират или вече оперират в Югоизточна Европа.

* + 1. Ден за акции на „БФБ-София“ АД

Служебните министър на икономиката и заместник-министър на енергетиката г-н Теодор Седларски и г-н Константин Делисивков заедно с ръководствата на Българска фондова борса-София и Централен депозитар дадоха официален старт на инициативата "Ден за акции". Официалните лица откриха тържествено борсовата сесия на 16 март, като така изразиха подкрепата си за развитието на капиталовия пазар в страната.

В „Деня за акции“ всички индивидуални инвеститори (физически лица) можеха да закупят или продадат акции от основен пазар на БФБ-София без такси и комисиони към Борсата, Депозитаря и участващ в инициативата инвестиционен посредник. Специалната възможност важеше при до 15 въведени и изпълнени на 16 март поръчки на физическо лице с обем не повече от 2 000 лeва на единична изпълнена поръчка.

Осемнадесет инвестиционни посредници участваха в третото издание на инициативата на „Българска фондова борса-София“ АД и „Централен депозитар“ АД „Ден за акции“.

* + 1. БФБ-София се включи в инициативата Global Money Week

„Българска фондова борса-София“ АД в партньорство с фондация „Атанас Буров“ и младежката предприемаческа организация Джуниър Ачийвмънт се включи за поредна година в глобалната инициатива за повишаване финансовата грамотност на младите хора Global Money Week (Глобална седмица на парите). Инициативата се проведе в периода 27 март - 2 април по целия свят и е под надслов #LearnSaveEarn (#НаучиСпестиСпечели). В рамките на седмицата младежите от цял свят научиха повече за това какво представляват парите, как да спестяват, как да намерят най-доброто работно място и да развият своя предприемачески усет.

В България, на 28 март стипендианти на Фондация „Атанас Буров” откриха тържествено борсовата сесия. През изминалите дни над 70 ученици от СУ ”Вела Благоева” - гр. Велико Търново и Финансово-стопанска професионална гимназия „Васил Левски“ - гр. Монтана посетиха Борсата и се запознаха отблизо с дейността на институцията. Представители на ръководството на БФБ-София изнесоха лекции пред младите хора за историята на институцията и ролята на капиталовия пазар за икономическото развитие на страната ни.

Стотици международни компании, финансови институции и над 40 фондови борси участват ежегодно в Global Money Week. Сред тях са NASDAQ, UNICEF, Лондонска фондова борса, Световна банка, Bundesbank и др. Тази година повече от 7 милиона млади хора от над 130 страни се включиха в близо 34 000 различни активности по време на инициативата.

Global Money Week се организира от международната фондация Child & Youth Finance International, като събитията в нея се провеждат с подкрепата на Европейския парламент, Европейската комисия и Световната младежка асамблея.

* + 1. Проведено бе годишното Общо събрание на акционерите на „Българска фондова борса – София“ АД

На 07.04.2017 г. бе проведено редовното Общо събрание на акционерите на „Българска фондова борса - София“ АД. Гласувани бяха решения за приемане на годишния финансов отчет и консолидирания отчет на дружеството, избран бе одитор, която да завери отчетите на дружеството за 2017 година, приети бяха отчети във връзка с дейността на „БФБ-София“ АД. Членовете на съвета на директорите бяха освободени от отговорност за дейността им по управлението на дружеството през 2016 година. Взето бе решение 50% от печалбата за 2016 г., в размер на 63 245.95 лева след облагане с данъци, а именно: 31 622.98 лева, да се разпредели като дивидент на акционерите. Брутният дивидент на една акция е 0.0048 лева.

* + 1. Промени в правилата за изчисляване на индекси

"Българска фондова борса-София" АД изготви предложения за промени в правилата за изчисляване на индексите и ги предостави за обществено обсъждане до края на месец май. Проектът на Правила за изчисляване на индексите на „Българска фондова борса – София“ АД бе публикуван на сайта на Борсата.

Промените са изцяло в посока да гарантира пред инвестиционната общност най-прозрачните, основани на безспорни източници и критерии, правила за изчисляване на индексите. Промените в правилата, постигнати съвместно с всички заинтересовани страни от общността, са стъпка в посока успешното развитие на българския капиталов пазар.

БФБ-София изпрати на браншовите асоциации и бизнес организации предложенията за промени в правилата за изчисляване на индексите. Проведени бяха срещи-дискусии в рамките на Съвета за развитие на капиталовия пазар по темата.

* + 1. БФБ-София представи българския капиталов пазар пред инвеститори в Лондон

Над 100 представители на повече от 80 международни инвестиционни компании и фондове участваха в Деня на българския капиталов пазар, който се проведе на 18 май в Лондон, Великобритания. Сред представените, най-значими инвестиционни компании и фондове бяха: Barclays, Citi, Deutsche Bank, HSBC, JP Morgan, Manulife, RBS, Renaissance Capital и T. Rowe Price International.

Целта на форума, организиран от Българска фондова борса-София в партньорство с Европейската банка за възстановяване и развитие (ЕБВР), бе да запознае чуждестранните инвеститори с възможностите, които предлага страната ни и капиталовия пазар в частност, както и със специален акцент за възможностите за инвестиции в 11 български компании, представени на форума.

В откриването участваха още Н. Пр. Константин Димитров – посланик на Република България във Великобритания и Philip Bennett – първи вицепрезидент на ЕБВР.

В рамките на форума бяха проведени индивидуални срещи между ръководствата на българските компании и инвеститори.

* + 1. Прекратяване на членство

Въз основа на подадено заявление от борсовия член, бе прекратено членството на ИП „Позитива“ АД, считано от 27.06.2017 г.

* + 1. Започна изплащането на дивидент за 2016 година на акционерите на БФБ-София АД

В изпълнение на взето на проведеното на 07.04.2017 г. Общо събрание на акционерите на “Българска фондова борса-София“ АД решение за разпределяне на дивидент за 2016 г., на 7 юли започна изплащането на брутен дивидент на една акция в размер на 0.0048 лв. Крайна дата за изплащане на дивидента беше 06.10.2017 г. Дивидентът се изплащаше чрез Централен депозитар АД (съответно – инвестиционния посредник на акционера) и Банка ДСК ЕАД.

Право на дивидент имаха лицата, вписани в регистрите на Централен депозитар като акционери 14 дни след датата на ОСА, или към 21.04.2017 г.

* + 1. Одобрение на правилата за търговия с ДЦК

На 18.07.2017 г. Българска фондова борса-София получи одобрение от Комисия за финансов надзор на Правилата за регистрация и търговия на държавни ценни книжа. Това бе важна стъпка от съвместните усилия на Фондовата борса, Централен депозитар, Министерство на финансите и Българска народна банка (БНБ) за създаване на регулиран вторичен пазар за държавен вътрешен дълг в рамките на пазарите, организирани от БФБ.

* + 1. Присъединяване на още две фондови борси към системата за рутиране на поръчки SEE Link

След като кандидатства за присъединяване към SEE Link миналата година, на втори август 2017 година Banja Luka Stock Exchange (BLSE) стана активен член на SEE Link, позволявайки на участниците да търгуват и на този пазар.

Това е третата фондова борса, която се присъедини към SEE Link след трите борси - основатели. С новото присъединяване към пазара се планира промяна в базата на двата индекса на SEE Link - SEE LinX и SEE LinX EWI в предстоящия период, за да се осигури по-голяма представителност на шестте участника.

С присъединяването на BLSE към системата, SEE Link вече поддържа търговия на общо шест пазара с кумулативна пазарна капитализация над 50 милиарда долара и над 900 инструмента, налични за търговия.

Общо 32 инвестиционни посредника са допуснати да търгуват чрез SEE Link. Освен това, членове на фондовата борса в Баня Лука в момента са в процес на получаване на достъп за търговия чрез SEE Link.

От 31 август 2017 година, Фондовата борса в Сараево е активен член на регионалната платформа за насочване на поръчки SEE Link. В началото на годината борсата изяви намерението да се присъедини към платформата и вече е оперативно свързана с нея. Това е седмата борса, която се включва в SEE Link.

След присъединяването на борсата в Сараево, SEE Link вече дава достъп до общ пазар с капитализация от над 52 милиарда долара и повече от 1200 инструмента, които отговарят на условията за търговия.

* + 1. Актуализиран IR документ

На 14 август „БФБ-София“ АД публикува актуализирано представяне на състоянието на икономиката на макро ниво, развитието на капиталовия пазар, позициите на борсата като публично дружество и текущите и бъдещи проекти на компанията.

Оптимизмът на пазарните участници изведе капиталовия пазар в страната до изключително силно представяне през първата половина на 2017 г, като могат да бъдат откроени следните факти и тенденции:

* Оборотът на регулирания пазар реализира ръст от 55% през първото полугодие на 2017г. в сравнение със същия период на 2016 г.;
* SOFIX запазва лидерското си място при най-добре представящите се индекси в Европа с ръст от над 55% за последните 12 месеца;
* Активите, управлявани от инвестиционни фондове нарастват с 39% на годишна база, а тези, управлявани от пенсионни фондове – с 18%;
* Нараства диференциалът между спадащите средни лихвени равнища по средносрочните депозити и средната дивидентна доходност на дружествата, включени в индекса SOFIX;
* Българска Фондова Борса продължава да поддържа един от най-ниските равнища, както по отношение на таксите за търговия, така и по отношение на таксите за допускане и поддържане регистрацията на финансови инструменти;

Документът на английски език IR Highlights може да бъде изтеглен от уеб-сайта на Борсата.

* + 1. Проведено бе извънредно общо събрание на акционерите на Борсата

На 26.09.2017 г. бе проведено извънредно ОСА на „Българска фондова борса-София“ АД, на което бяха взети следните решения:

* + ОСА одобри мотивирания доклад на Съвета на директорите на „БФБ-София“ АД за целесъобразността и условията на сделки по чл. 114, ал. 1, т. 1 от Закона за публично предлагане на ценни книжа (ЗППЦК), по които дружеството е страна, както следва:

Сделка №1 - придобиване на 217 664 броя обикновени поименни акции с право на глас с номинална стойност от 10 лв., представляващи 100% от капитала на „Българска независима енергийна борса“ ЕАД, ЕИК 202880940, при условията на сделката, предвидени в мотивирания доклад на Съвета на директорите.

Сделка №2 - продажба на държавни ценни книжа (ДЦК), притежавани от „БФБ-София” АД, с цел осигуряване на ликвидни средства за извършване на Сделка №1, при условията на сделката, предвидени в мотивирания доклад на Съвета на директорите.

* + ОСА овласти Съвета на директорите и Изпълнителните членове на дружеството за сключване на сделка от приложното поле на чл. 114, ал. 1 от ЗППЦК, както следва:

Сделка №1 - придобиване на 217 664 броя обикновени поименни акции с право на глас с номинална стойност от 10 лв., представляващи 100% от капитала на „Българска независима енергийна борса“ ЕАД, ЕИК 202880940, при условията на сделката предвидени в мотивирания доклад на Съвета на директорите, а именно: сключване на Договор за прехвърляне на акции между Български енергиен холдинг ЕАД, ЕИК 831373560 и Българска Фондова Борса – София АД, ЕИК 030412611, при уговорена между страните покупна цена на акциите в размер на 5 200 000 лева;. ОСА овласти Съвета на директорите и Изпълнителните членове на дружеството за сключване на сделка от приложното поле на чл. 114, ал. 1 от ЗППЦК, както следва:

Сделка №2 - продажба на държавни ценни книжа (ДЦК), притежавани от „БФБ-София” АД, с цел осигуряване на ликвидни средства за извършване на Сделка №1, при условията на сделката, предвидени в мотивирания доклад на Съвета на директорите, а именно: продажба на ДЦК при минимална цена от 109.42% от номинала, което съответства на 2 140.04 лева за хиляда единици номинал за емисия XS1083844503 и минимална цена от 105.33% от номинала, което съответства на 2 060.03 лева за хиляда единици номинал за емисия XS1208855889. Общата минимална пазарна стойност е в размер на 4 356 172 лева;

* + Общото събрание освободи като член на Съвета на директорите на „Българска фондова борса – София” АД г-н Георги Иванов Български;
  + Общото събрание избра за член на СД, до края на текущия мандат, г-жа Маринела Пиринова Петрова.
    1. Стартира търговията с ДЦК на регулиран пазар

От 1 ноември 2017 г., стартира търговията с Държавни ценни книжа на регулиран пазар. Това стана факт в резултат от съвместните усилия на БФБ-София, Централен депозитар, Министерство на финансите и Българска народна банка (БНБ) за създаване на регулиран вторичен пазар за държавен вътрешен дълг в рамките на пазарите, организирани от БФБ-София. Търговията с ДЦК е поредната мярка, която се реализира като част от Стратегията за развитие на капиталовия пазар в България.

Началото на търговската сесия на БФБ-София беше дадено със специална церемония, в която участваха г-жа Маринела Петрова - заместник-министър на финансите, г-н Асен Ягодин – председател на Съвета на директорите на БФБ-София, г-жа Нина Стоянова – подуправител на БНБ, г-н Васил Големански – изпълнителен директор на БФБ-София и представители на членовете на Борсата.

Допуснати до търговия са двадесет емисии ДЦК, които се търгуват на Основен пазар BSE.

За да повишат интереса към него, "Българска фондова борса-София" АД и "Централен депозитар" АД освободиха от такси за търговия с тези финансови инструменти своите членове, ако съответно и те не таксуват клиентите си.

За всички останали борсови членове се начислява такса в размер на 0.01% от стойността на изпълнената поръчка, но не по-малко от 2 лв. (без ДДС) за всеки търговски ден.

Тринадесет инвестиционни посредника и банки откликнаха на инициативата и няма да начисляват такси на клиентите си при търговия с ДЦК. Инициативата е отворена и всеки от останалите членове на Борсата и Централен депозитар може да се присъедини към нея до 30 септември 2018 г.

* + 1. Нарасна броят на дружествата, чиито акции се търгуват на сегмент Premium

Във връзка с подадено заявление за преместване на емисията акции, издадени от Корадо-България АД (4KX), бе прекратена регистрацията й на Основен пазар BSE, Сегмент Standard, считано от 16.11.2017 г. и тя беше допусната до търговия на Основен пазар BSE, сегмент Premium, считано от същата дата.

* + 1. Актуализиране на търговската система XETRA до версия 17

„БФБ-София“ АД актуализира системата за търговия Xetra Release Production до версия 17.0, считано от 18.11.2017 г. С тази актуализация във функционалността, предлагана от системата, бяха въведени новите изисквания на нормативната рамка на MiFID II, MiFIR и делегираните регламенти по прилагането им към местата за търговия и разкриването и на информация.

* + 1. Промени в правилника на „БФБ-София“ АД във връзка с влизането в сила на MiFID II

Във връзка с влизането в сила на MiFID II от 3 януари 2018 година, „БФБ-София“ АД прие промени в Правилника на Борсата, които да приведат документа в съответствие и да отразят различните аспекти на директивата и делегираните регламенти по нейното прилагане. Всички части на Правилника бяха изменени и допълнени, през Октомври бяха представени в Комисията за финансов надзор и след съобразяване с отправените от КФН предложения, бяха гласувани и приети от Съвета на директорите на дружеството. Към 31.12.2017 година Правилникът бе внесен в Комисията за финансов надзор и се очаква одобрение от регулатора.

* 1. Преговори за придобиване на Българската независима енергийна борса ЕАД от „БФБ-София“ АД

През юни 2017 година „Българска фондова борса-София“ АД инициира процедура по проучване на възможностите да придобие „Българска независима енергийна борса“ ЕАД (БНЕБ). Български енергиен холдинг (БЕХ), който е едноличен собственик на Енергийната борса, стартира процедура по нейната продажба. Обсъдена бе възможността 100% от капитала на БНЕБ да бъде придобит от Борсата.

С писмо до "Българска фондова борса – София" АД от 13.07.2017, БЕХ, като едноличен собственик на капитала на БНЕБ, изрази съгласие за стартиране на процедурата по възмездно придобиване от БФБ на 100% от капитала на БНЕБ.

БФБ-София реши да извърши правен и финансово-икономически анализ на БНЕБ, след което да бъдат уточнени и следващите стъпки по евентуалното придобиване на акциите на Енергийната борса.

След осъществяване на анализа, през август 2017, между „БФБ-София“ АД и „Български енергиен холдинг“ ЕАД бе договорена цена на придобиване в размер на 5,2 милиона лева. Според постигнатата договореност, четири милиона лева щяха да бъдат платени при сключване на Договора за прехвърляне на 100% от капитала на БНЕБ, а останалата част от сумата, възлизаща на 1.2 милиона лева - на три равни вноски в рамките на шестия, дванадесетия и осемнадесетия месец след прехвърляне на акциите.

След описаното в т. 2.8.14 решение на Извънредното общо събрание на акционерите на Борсата, което одобри сключване на сделката за покупка на 100% от капитала на БНЕБ и методът за нейното финансиране, се очакваше единствено одобрение на сделката от Главна дирекция Конкуренция към Европейската комисия.

* 1. Корпоративно управление

Във връзка със законовите задължения на БФБ-София в качеството й на публично дружество, през 2017 година борсата оповести пред публичността и изпрати в Комисията за финансов надзор следната информация:

* 27.01.2017 – Тримесечен отчет за четвърто тримесечие на 2016 г;
* 21.02.2017 - Друга нерегулирана информация;
* 22.02.2017 - Годишен отчет за 2016 г.;
* 27.02.2017 – Тримесечен консолидиран отчет за четвърто тримесечие на 2016 г.;
* 28.02.2017 - Друга нерегулирана информация;
* 02.03.2017 - Годишен консолидиран отчет за 2016 г.;
* 02.03.2017 - Представяне на покана за свикване на общо събрание на акционерите и материали за общото събрание на акционерите;
* 02.03.2017 - Публикация на поканата за свикване на общо събрание на акционерите;
* 07.04.2017 - Вътрешна информация по чл. 17, §1, във вр. с чл. 7 от Регламент №596/2014 на ЕП и на Съвета;
* 10.07.2017 - Протокол от Общо събрание на акционерите;
* 12.04.2017 - Уведомление за паричен дивидент;
* 28.04.2017 - Тримесечен отчет за първо тримесечие на 2017 г.;
* 29.05.2017 - Тримесечен консолидиран отчет за първо тримесечие на 2017 г.;
* 05.07.2017 - Уведомление за паричен дивидент;
* 13.07.2017 - Вътрешна информация по чл. 17, §1, във вр. с чл. 7 от Регламент №596/2014 на ЕП и на Съвета;
* 28.07.2017 - Тримесечен отчет за първото полугодие на 2017 г.;
* 14.08.2017 - Вътрешна информация по чл. 17, §1, във вр. с чл. 7 от Регламент №596/2014 на ЕП и на Съвета;
* 24.08.2017 - Представяне на покана за свикване на извънредно общо събрание на акционерите и материали за общо събрание на акционерите;
* 24.08.2017 - Публикация на поканата за свикване на общо събрание на акционерите;
* 28.08.2017 - Тримесечен консолидиран отчет за първото полугодие на 2017 г.;
* 18.09.2017 - Представяне на актуализирана покана за свикване на общо събрание на акционерите и материали за общо събрание на акционерите;
* 18.09.2017 - Публикация на актуализираната покана за свикване на общо събрание на акционерите;
* 26.09.2017 - Вътрешна информация по чл. 17, §1, във вр. с чл. 7 от Регламент №596/2014 на ЕП и на Съвета;
* 28.09.2017 - Протокол от Извънредното общо събрание на акционерите;
* 24.10.2017 - Вътрешна информация по чл. 17, §1, във вр. с чл. 7 от Регламент №596/2014 на ЕП и на Съвета;
* 27.10.2017 - Тримесечен отчет за трето тримесечие на 2017 г.;
* 27.11.2017 - Тримесечен консолидиран отчет за трето тримесечие на 2017 г.

Финансовите отчети на дружеството и новините бяха оповестени едновременно на български и английски език.

* 1. Информационни технологии
     1. COBOS

В края на **първото тримесечие** на 2017 година клиентите на системата бяха 266, а в края на първото тримесечие на 2016 г. те бяха 317, което представлява намаление с 16,09%. Чрез системата бяха подадени 11 318 нареждания, сключени бяха 3 402 сделки на стойност 17 047 150 лева.

В края на **второто тримесечие** на 2017 година клиентите на системата бяха 270, а в края на аналогичния период на 2016 г. те бяха 281, което представлява намаление с 3,9%. Чрез системата бяха подадени 10 533 нареждания и бяха сключени 4 565 сделки на стойност 14 844 169 лева.

В края на **третото тримесечие** на 2017 година клиентите на системата COBOS бяха 249, а в края на аналогичния период на 2016 г. те бяха 259, което представлява намаление с 3,9%. Чрез системата бяха подадени 11 620 нареждания, сключени бяха 5 147 сделки на стойност 44 156 532 лева.

В **края на четвъртото тримесечие** клиентите на системата бяха 254, а в края на аналогичния период на 2016 г. те бяха 261, което представлява намаление от 2,68%. Чрез системата бяха подадени 7 671 нареждания, сключени бяха 2 939 сделки на стойност 49 147 479 лева.

Средномесечният брой поръчки за 2017 година бе 3 429, което в сравнение със същия показател през 2016 г. (3 008) представлява ръст от 14%. Наблюдава се нарастване при средномесечния брой сделки, сключени през системата с 27% – от 1 054 за 2016 година до 1 338 през 2017, а при средномесечния оборот има ръст от 124% до 10,4 милиона лева на месец.

**Таблица 8: Статистика за търговията през системата COBOS – сравнение и относителен дял**

|  |  |  |  |
| --- | --- | --- | --- |
|  | **2016** | **2017** | **Промяна в %** |
| Поръчки през COBOS | 36 095 | 41 142 | 13.98% |
| Сключени сделки през COBOS | 12 653 | 16 053 | 26.87% |
| Оборот през COBOS (лв.) | 55 771 659 | 125 195 330 | 124.48% |

* + 1. Информационни продукти

През **второто тримесечие** бе изградена свързаност между БФБ-София и БНБ.

Подготвена бе тестова среда за работа по новия пазарен сегмент BG International. Изградена бе нова физическа свързаност София-Прага, във връзка с тестовете и предстоящото стартиране на новия сегмент BG International.

Успешно беше проведен втори вътрешен одит на Системата за управление /СУ/ на БФБ София АД за установяване на съответствието на сертифицираната СУ със стандартите ISO 9001 и ISO 27001.

Извършено бе софтуерно обновяване на телефонната инфраструктура.

През **третото тримесечие**, във връзка със стартирането на търговия с ДЦК на БФБ-София, бяха проведени тестове с всички участници по следния тестови сценарий:

* търговия с ДЦК деноминирани в евро и лева, регистрирани от МФ на сегмент ДЦК на БФБ – тестове между борсови членове;
* изпращане по електронен път от БФБ до БНБ на генерирания от тестовата система отчет, с данните за параметрите на сключените сделки с ДЦК;
* подаване на искания за регистриране на сключените на БФБ тестови сделки с ДЦК от съответните банки-участници за тях и за техни клиенти в Депозитара на ДЦК в БНБ;
* регистрация и сетълмент на всяка сделка с ДЦК в Депозитара на ДЦК в БНБ, която в съответствие с правилата на системата се извършва въз основа на постъпили от банките-участници искания за сделки;
* изпращане по електронен път от БФБ до МФ на генерирана от тестовата система информация, по формат зададен от МФ.

В края на месец септември 2017 г. в БФБ-София беше извършен надзорен одит на Системата за управление съгласно ISO 9001:2008 и ISO 27001:2013.

* 1. Привличане на нови емисии, корпоративно управление

И през 2017 г. за Българска Фондова Борса – София АД корпоративното управление на настоящите публични компании и привличането на нови емитенти бяха основен приоритет, съответно върху тях бяха съсредоточени най-много усилия.

Най-общо, предприетите през 2017 г. мерки от страна на борсата са както следва:

* + 1. Национална комисия за корпоративно управление

БФБ-София АД продължава да подпомага и участва активно в дейността на Националната комисия за корпоративно управление (НККУ). Като признание за положените усилия, от края на 2015 година Борсата председателства НККУ на ротационен принцип за три годишен мандат.

През 2017 година Националната комисия по корпоративно управление организира обучение на тема „Отчитане на корпоративното управление съгласно Националния кодекс за корпоративно управление в контекста на промените в Закона за публичното предлагане на ценни книжа (ЗППЦК)“, с помощта и подкрепата на „Българска фондова борса – София“ АД и „Асоциацията на директорите за връзки с инвеститорите в България“. Събитието беше насочено към публичните дружества и дружествата, попадащи в обхвата на разпоредбата на пар. 1Д от ДР на ЗППЦК, които имаха възможността да се запознаят в детайли с промените в Националния кодекс за корпоративно управление. Специално внимание беше обърнато и на Картата за самооценка на корпоративното управление и Декларацията за корпоративно управление съгласно изискванията на чл. 100 н, ал. 7, т.1 от ЗППЦК. Лектори бяха водещи специалисти и преподаватели в областта. Участниците имаха възможност да зададат своите въпроси и да участват в дискусии по представените теми. Обучението се проведе на 20 февруари 2017 г. в Конгресен център Глобус.

* 1. Международна дейност
* Във връзка с представяне на възможностите за опосредстване на сетълмента на сделките, сключвани посредством платформата SeeLink от страна на международно утвърдена финансова институция, изпълнителните директори на „БФБ-София“ АД Иван Такев и Васил Големански проведоха серия от работни срещи на 07.03.2017 г. във Виена, Австрия.
* На 29.03 в рамките на Световния борсов конгрес (World Exchange Congress), състоял се тази година в Будапеща, Унгария, изпълнителният директор на „БФБ-София“ АД Иван Такев изнесе презентация на тема „How will the creation of a Capital Market Union for Europe affect exchanges?“
* На 10.04.2017 г. в Белград, Сърбия се състоя международна конференция на SEE Link, на която присъстваха над 60 участника от 8 борси от региона. България бе представена от три водещи инвестиционни посредника, а изпълнителният директор на БФБ Иван Такев взе участие в кръгла маса на тема „SEE Link – overview and challenges“.
* На 04.05.2017 г. в Малта се проведе 20-тата международна конференция за корпоративно управление, организирана в рамките на председателството на Съвета на Европейския Съюз на всяка държава членка. Конференцията бе на тема “Innovation and Digitalisation in Company Law”, а на нея присъства изпълнителният директор на БФБ-София в качеството си на представител на Националната комисия за корпоративно управление. Иван Такев взе участие и в срещата на The European Corporate Governance Code Network, към която НККУ се присъедини през м. Март 2017 г. През първата половина на 2018 г., в рамките на ротационните председателство на Съвета на ЕС, НККУ ще домакинства 22-та конференция за корпоративно управление.
* На 18.05.2017 г. в Лондон се проведе ден на Българския капиталов пазар, организиран със съдействието на Европейската Банка за Възстановяване и Развитие. На събитието, посетено от представители на водещи инвестиционни банки, бяха представени перспективите пред региона, макроикономическата обстановка в България и състоянието на капиталовите пазари в страната. Единадесет местни компании представиха възможностите пред своя бизнес под формата на презентации и индивидуални среши с инвеститори. На събитието изпълнителният директор Иван Такев изнесе презентация на тема „Bulgarian Capital Markets at a Glance“. По-подробна информация за събитието се намира в т. 2.8.8.
* Във връзка с финализиране на преговорите относно на условията за членство на Атинската Фондова Борса в проекта SEE Link, БФБ-София участва в работна среща в Солун в края на Май, на която бяха обсъдени и приети финалните текстове на споразуменията между борсата и системата за рутиране на поръчки.
* „БФБ-София“ АД взе участие в среща на работна група в рамките на Виенската инициатива във връзка с приоритетите, заложени в плана за действие на Съюза на капиталовите пазари, проведена на 30.06.2017 г. в Брюксел. Основните цели на работната група са свързани с идентифициране на несъвършенствата в регулаторната и институционална рамка на капиталовите пазари на страните от Централна, Източна и Югоизточна Европа, както и на възможностите за развитие на тези пазари във връзка с изпълнението на приоритетите, заложени в плана за действие на Съюза на капиталовите пазари.
* „БФБ-София“ АД взе участие в Европейската конференция Crowd Dialog, която се проведе на 21 август в Атина, Гърция На нея бяха разгледани аспектите на колективните бизнес модели и по-конкретно колективното инвестиране и колективното набиране на начален капитал (equity crowdfunding).
* На 05.10.2017 г. в Букурещ, Румъния, Иван Такев, изпълнителен директор на „БФБ-София“ АД, участва в организираната от Citi и EBRD конференция на тема „The Romanian Capital Market in Regional Context: Perspectives for Progress“ и беше сред панелистите в дискусията „Developing and Ensuring Secondary Market Liquidity“.
* На 06.10.2017 г. Иван Такев взе участие в Deutsche Boerse Open Day 2017 & Partner Exchanges Workshop, на който направи презентация на тема „SEE Link: regional perspectives“. В събитието участваха и експерти от дирекция „Информационни технологии“.
* „БФБ-София“ АД взе участие в провелата се в София на 10 ноември Международна инвестиционна конференция за Централна и Източна Европа, организирана от Българската CFA Асоциация;
* В периода 5-10 октомври Васил Големански, изпълнителен директор на „БФБ-София“ АД взе участие в провелия се в Солун, Гърция икономически форум;
* На 26.10.2017 г. по покана на Warsaw Stock Exchange, Иван Такев взе участие е международната конференция „Trading CEE: Equities and Derivatives“. Той бе част от дискусионен панел, посветен на перспективите пред региона в контекста на предизвикателствата, наложени от регулаторната рамка и в частност на MiFID II, възможностите за интеграция и промените в модела, въз основа на който капиталовите пазари ще оперират занапред.
  1. Основни рискове и несигурности, пред които е изправена БФБ-София

Като лицензиран пазарен оператор БФБ-София организира дейността и операциите на регулирания пазар съобразно изискванията на закона и актовете по прилагането му. Организацията и управлението на БФБ-София се извършват въз основа на правилник за дейността, който се приема от Съвета на директорите на Борсата и се одобрява от Комисията за финансов надзор. Правилникът за дейността на БФБ-София урежда всички аспекти от дейността на дружеството, в т.ч. и:

1. идентифицирането на възможните заплахи и рискове, които биха могли да причинят потенциални загуби и прекъсване на процесите на търговия, осигурявани, осъществявани и поддържани от Борсата;

2. средствата за контрол и управление на идентифицираните заплахи и рискове;

3. разпределението на отговорностите между служителите на Борсата във връзка с Управлението на рисковете.

Основните видове рискове, относими към дейността дружеството и политиката по тяхното управление са регламентирани в част VІ - Правила за управление на риска от Правилника за дейността на БФБ-София.

Политиката по управлението на рисковете се прилага интегрирано и съобразно с всички останали политики и принципи, регламентирани във вътрешните актове на БФБ-София. Правилата за управление на риска на БФБ-София документират мерките и процедурите по установяване, управление и оценка на рисковете, свързани с дейността на Борсата по реда на чл. 86, ал. 1, т. 3 от Закона за пазарите на финансови инструменти.

Правилата за управление на риска на БФБ-София дефинират следните видове рискове, свързани с дейностите, процедурите и системите на дружеството:

1. **Вътрешни** - свързани с организацията на работа на Борсата, представляващи:

а) Рискове, свързани с процесите

- рискове, свързани с изпълнението на основните функции на Борсата

- рискове, свързани с предлаганите услуги и

- проектни рискове

б) Рискове, свързани със системите

- пълна или частична недостоверност и пропуск в пълнотата на данните;

- последващо проявление на проблемите с достоверността и пълнотата на данните;

- липса на прецизност в методите на обработка;

- грешки на софтуерни продукти;

- несъвършенство на използваните технологии;

- срив на системата на регулирания пазар, информационните и комуникационни системи.

в) Рискове, свързани с персонала

- напускане на ключови служители;

- недобросъвестно поведение от страна на служителите на Борсата;

- недостатъчна квалификация и липса на подготовка на лицата, работещи по договор за Борсата;

- неблагоприятни изменения в трудовото законодателство;

- неосигурена безопасност на трудовата среда;

- недостатъчна или неадекватна мотивация на служителите;

- честа смяна на заетите служители, водеща до невъзможност за адекватно изпълнение на функциите.

2. **Външни** - свързани с макроикономически, политически и други фактори, които оказват и/или могат да окажат влияние върху дейността на Борсата, например:

- Неблагоприятни промени в нормативната уредба

- Рискове, свързани с прехвърлянето на важни дейности на трета страна – изпълнител

- Политически изменения

- Изменения в данъчната уредба

- Рискове от физическо вмешателство.

3. **Други рискове, свързани с дейността на БФБ-София** – други рискове, свързани с предлаганите услуги, неидентифицирани в правилата за управление на риска на БФБ-София

- Пазарен риск

- Ценови риск

- Валутен риск

- Лихвен риск

- Ликвиден риск

4. **Общи (систематични) рискове** - Общите рискове произтичат от възможни промени в цялостната икономическа система и по-конкретно, промяна на условията на финансовите пазари. Те не могат да се диверсифицират, тъй като на тях са изложени всички стопански субекти в страната.

- Кредитен риск

- Икономически растеж и външна задлъжнялост

- Инфлационен риск

- Безработица

- Валутен риск и валутен борд

- Лихвен риск

- Данъчно облагане

- Други системни рискове

ПОДРОБНО ОПИСАНИЕ НА РИСКОВЕТЕ, ХАРАКТЕРНИ ЗА ДЕЙНОСТТА НА БФБ-СОФИЯ, Е ПРЕДСТАВЕНО В Т. 4 „РИСКОВИ ФАКТОРИ” ОТ РЕГИСТРАЦИОННИЯ ДОКУМЕНТ (СТР. 12 – 24), ПРЕДСТАВЛЯВАЩ ЧАСТ І ОТ ОДОБРЕНИЯТ ОТ КОМИСИЯТА ПО ФИНАНСОВ НАДЗОР ПРОСПЕКТ С РЕШЕНИЕ № 816 – ПД/15.12.2010 Г. ЗА ДОПУСКАНЕ НА АКЦИИТЕ НА БФБ-СОФИЯ ДО ТЪРГОВИЯ НА РЕГУЛИРАН ПАЗАР. ПРОСПЕКТЪТ МОЖЕ ДА БЪДЕ НАМЕРЕН НА ИНТЕРНЕТ СТРАНИЦАТА НА БФБ-СОФИЯ В СЕКЦИЯ „ПРОСПЕКТ НА БФБ-СОФИЯ”.

* 1. Членове на БФБ-София

В края на 2016 година членовете на Борсата бяха 52, а в края на отчетната 2017 година, те бяха 51. За периода бе прекратено членството на един инвестиционен посредник, както бе посочено в т. 2.8.9.

**Таблица 9. Членове на БФБ-София към 31.12.2017 г.**

|  |  |
| --- | --- |
| WOOD & Company Financial Services, a.s. | ИП "Фаворит" АД |
| ИП "АБВ Инвестиции" ЕООД | ИП "Фактори" АД |
| ИП "Авал ИН" АД | ИП "ФК Евър" АД |
| ИП "АВС Финанс" АД | ИП "Фоукал Пойнт Инвестмънтс" АД |
| ИП "Адамант Кепитъл Партнърс" АД | ИП "Ъп Тренд" ООД |
| ИП "Балканска Инвестиционна Компания" АД | ИП "ЮГ Маркет" АД |
| ИП "Балканска консултантска компания-ИП" ЕАД | ТБ "Алианц Банк България" АД |
| ИП "БенчМарк Финанс" АД | ТБ "Банка ДСК" ЕАД |
| ИП "Бета Корп" АД | ТБ "Банка Пиреос България" АД |
| ИП "Булброкърс" АД | ТБ "Българо-Американска Кредитна Банка" АД |
| ИП "Варчев Финанс" ЕООД | ТБ "Българска Банка за развитие" АД |
| ИП "Д.И.С.Л. Секюритийс" АД | ТБ "Виктория" ЕАД |
| ИП "Де Ново" ЕАД | ТБ "Инвестбанк" АД |
| ИП "Ди Ви Инвест" ЕАД | ТБ "Интернешънъл Асет Банк" АД |
| ИП "Дилингова Финансова Компания" АД | ТБ "Обединена Българска Банка" АД |
| ИП "Евро - Финанс" АД | ТБ "Общинска Банка" АД |
| ИП "Елана Трейдинг" АД | ТБ "Първа Инвестиционна Банка" АД |
| ИП "Загора Финакорп" АД | ТБ "Райфайзенбанк - България" АД |
| ИП "Интеркапитал Маркетс" АД | ТБ "Тексим банк" АД |
| ИП "Капман" АД | ТБ "Ти Би Ай Банк" ЕАД |
| ИП "Карол" АД | ТБ "Токуда Банк" АД |
| ИП "Кепитъл Инвест" ЕАД | ТБ "Търговска Банка Д" АД |
| ИП "Кепитъл Маркетс" АД | ТБ "УниКредит Булбанк" АД |
| ИП "Първа Финансова Брокерска Къща" ЕООД | ТБ "Централна Кооперативна Банка" АД |
| ИП "Реал Финанс" АД | ТБ "Юробанк България" АД |
| ИП "София Интернешънъл Секюритиз" АД |  |

1. ФИНАНСОВО СЪСТОЯНИЕ НА „БФБ-СОФИЯ“ АД

Финансовият отчет на „Българска фондова борса – София“ АД е изготвен съгласно приетата счетоводна политика на Борсата и предоставя информация за финансовото състояние на дружеството и резултатите от дейността му.

* 1. Активи и пасиви

Сумата на активите на „Българска фондова борса – София“ АД към края на 2017 г. беше с 93 хил. лв. (0.87%) по-висока от стойността им в края на 2016 г. Значителни промени в активите на дружеството няма. „Инвестиции в дъщерни дружества“ нараства заради отразените в тази позиция преки разходи по във връзка с процедурата по придобиване на 100% от капитала на „Българска независима енергийна борса“ ЕАД в размер на 61 х. лв. Текущите активи нарастват с 1,69% или 48 хиляди лева, а нетекущите се увеличават с 45 хиляди лева (0,58%). Намаление има в стойността на Търговски вземания с 50 хиляди лева. Същевременно нараства стойността на позицията Парични средства и парични еквиваленти с 95 хиляди лева. Към края на 2017 Борсата няма срочни депозити в банки.

По отношение на пасива, към края на 2016 година бе натрупана печалба в размер на 44 хиляди лева. Към края на текущия период е натрупана печалба в размер на 169 хиляди лева. По решение на проведеното на 07.04.2017 Общо събрание на акционерите на „БФБ-София“ АД печалбата за 2016 година в размер на 63 246 лева е разпределена поравно като дивидент и към фонд Резервен. Натрупаната печалба на дружеството в края на годината се дължи на резултата от дейността през текущия период.

Текущите задължения отбелязаха спад с 31,63% вследствие намаление на стойността на позицията „Задължения към доставчици и други кредитори“ с 42,49% от 426 до 245 хиляди лева. Намалението се дължи основно на спад в задълженията към доставчици. Намаленията в „Търговски вземания“ и „Задължения към доставчици“ са в резултат на по-доброто управление на процесите от страна на Борсата.

* 1. Приходи и разходи

По отношение на Приходите от основна дейност, Борсата реализира ръст спрямо 2016 г. от 26,63%, който се дължи главно на увеличение в приходите от “Комисиони за сделки на Борсата” (65,1 %), „Такси за информационно обслужване“ (8,73%), „Такси за право на ползване на търговска марка“ и „Такси за членство“ (5,13%). „Финансовите приходи“ намаляват от 223 до 187 хил. лв. По останалите приходни пера има незначително в абсолютна стойност разнопосочно движение.

Към 31.12.2016 г. е реализирана загуба от оперативна дейност в размер на 159 хил. лв., а през текущия период оперативната печалба е на стойност 18 хил. лв. Като цяло печалбата от оперативна дейност е в следствие на повишената стойност на приходите. Общият всеобхватен доход за периода се променя от 93 хиляди лева към 31 декември 2016 година до 275 хил. лв. в края на отчетния период.

По основните разходни пера има намаление от 3,65% спрямо 31.12.2016 година. Намаление със 197 хиляди лева има при „Разходи за външни услуги“, което се дължи на спад със 101 хиляди (-19,88%) на „Лицензионни такси“, намаление с 35 хиляди лева (-53,03%) в „Такси за членство“ и с 26 хил. лв (-68,42%) на „Данъци и такси“. „Разходите за персонала“ на свой ред се увеличават с 10,46% или 107 хил. лева. Промяната в останалите разходни пера е незначителна.

* 1. Финансов резултат

Към края на 2017 г. нетният финансов резултат, реализиран от „БФБ-София“ АД е печалба в размер на 206 хил. лв., което се дължи главно на ръст на „Приходи от основна дейност“, спад на „Разходи за външни услуги“, намаление на „Други доходи от дейността“ и незначително нарастване на „Разходи за персонала“.

* 1. Основен доход/ (загуба) на акция

|  |  |  |  |  |
| --- | --- | --- | --- | --- |
| ***Основен доход/(загуба) на акция*** | ***2014*** | ***2015*** | ***2016*** | ***2017*** |
| Средно претеглен брой акции | 6 582 860 | 6 582 860 | 6 582 860 | 6 582 860 |
| Нетна печалба/(загуба) за годината (BGN’000) | -478 | -333 | 63 | 206 |
| **Основен доход/(загуба) на акция (BGN)** | **-0,07** | **-0,05** | **0,01** | **0,03** |

* 1. Информация, в стойностно и количествено изражение относно основните категории продукти и предоставени услуги, с посочване на техния дял в приходите от продажби на „БФБ-София“ АД като цяло и промените, настъпили през отчетната финансова година.

Основните дейности на „БФБ-София“ АД са свързани с:

* организиране на регулиран пазар на финансови инструменти като система за търговия;
* организиране и поддържане на информационна система за търговия с ценни книжа;
* предлагане и поддържане на система за електронно подаване на поръчки чрез интернет (COBOS);
* предоставяне на информационни услуги и разпространение на борсова информация;
* създаване и изчисляване на индекси на БФБ-София;
* осъществяване на надзор от борсата върху търговията с финансови инструменти на пазарите, организирани от нея.

Във връзка с основната си дейност БФБ-София реализира следните основни видове приходи:

* приходи от регистрация и поддържане на регистрацията на финансови инструменти;
* приходи от комисиони за сделки с финансови инструменти;
* приходи от годишни такси за членство;
* приходи от инвестиране на средства;
* приходи от информационни услуги;
* приходи от такси за промяна в параметри на емисиите;
* приходи от такси за достъп до търговската система.

Общата сума на приходите за 2017 година е 2 121 хиляди лева, респективно 1 675 хиляди лева за 2016 година.

**Таблица 10: Структура на приходите от услуги:**

|  |  |  |  |
| --- | --- | --- | --- |
|  | **2016** | **2017** | Промяна |
|  | **BGN'000** | **BGN'000** | % |
| Комисиони за сделки на Борсата | 596 | 984 | 65.10% |
| Такси за регистрация на дружества | 519 | 517 | -0.39% |
| Такси за информационно обслужване | 378 | 411 | 8.73% |
| Такси за членство | 117 | 123 | 5.13% |
| Такси за промяна на параметри на емисии | 18 | 18 | 0.00% |
| Такси за поддържане неприсъствeни работни станции | 28 | 26 | -7.14% |
| Такси за право на ползване на търговска марка | 0 | 21 | N/A |
| Такси за интернет търговия | 16 | 17 | 6.25% |
| Финансови санкции на членовете на Борсата | 3 | 4 | 33.33% |
| **Общо** | **1 675** | **2 121** | **26.63%** |

* 1. Информация относно приходите, разпределени по отделните категории дейности, вътрешни и външни пазари, както и информация за източниците за снабдяване с материали, необходими за производството на стоки или предоставянето на услуги с отразяване степента на зависимост по отношение на всеки отделен продавач или купувач/потребител, като в случай, че относителният дял на някой от тях надхвърля 10 на сто от разходите или приходите от продажби, се предоставя информация за всяко лице поотделно, за неговия дял в продажбите или покупките и връзките му с емитента.

**Таблица 11: структура на приходите за 2017 и сравнение:**

|  |  |  |  |  |
| --- | --- | --- | --- | --- |
|  | ***2016*** |  | ***2017*** |  |
|  | ***BGN '000*** | **%** | ***BGN '000*** | **%** |
| Приходи от услуги | 1 675 | 72.54% | 2 121 | 89.57% |
| Други доходи от дейността | 411 | 17.80% | 60 | 2.53% |
| Финансови приходи | 223 | 9.66% | 187 | 7.90% |
| Общо | 2 309 |  | 2 368 |  |

През 2017 година дружеството е реализирало приходи от български клиенти в размер на 1 747 х. лв. (2016 г.: 1 347 х. лв.), а приходите от чуждестранни клиенти са в размер на 374 х. лв. (2016 г.: 328 х. лв.). За осъществяване на предлаганите услуги „Българска фондова борса – София“ АД използва само собствени средства и експертиза.

През 2017-а година делът на приходите от Дойче Бьорзе в общия размер на приходите на дружеството (вкл. Финансовите приходи), е 14,65%. През отчетния период няма други клиенти, които реализират над 10% от приходите на Борсата.

През 2017 г. 16,13% от общата сума на разходите (вкл. финансовите разходи) са разходите на „БФБ-София“ АД към Дойче Бьорзе във връзка със сключеното рамково споразумение за ползване на разработената и поддържана от нея търговска система Xetra и свързаните с него допълнителни споразумения. През 2017 г. няма друг контрагент, разходите към когото да надхвърлят 10% от общата сума на разходите на „БФБ-София“ АД.

* 1. Информация за сключени големи сделки и такива от съществено значение за дейността на БФБ-София

На 26.09.2017 г. бе проведено извънредно ОСА на „Българска фондова борса-София“ АД, на което бяха взети следните решения:

* ОСА одобри мотивиран доклад на Съвета на директорите на „БФБ-София“ АД за целесъобразността и условията на сделки по чл. 114, ал. 1, т. 1 от Закона за публично предлагане на ценни книжа (ЗППЦК), по които страна е дружеството, както следва:

Сделка №1 - придобиване на 217 664 броя обикновени поименни акции с право на глас с номинална стойност от 10 лв., представляващи 100% от капитала на „Българска независима енергийна борса“ ЕАД, ЕИК 202880940, при условията на сделката, предвидени в мотивирания доклад на Съвета на директорите.

Сделка №2 - продажба на държавни ценни книжа (ДЦК), притежавани от „БФБ-София” АД, с цел осигуряване на ликвидни средства за извършване на Сделка №1, при условията на сделката, предвидени в мотивирания доклад на Съвета на директорите.

* ОСА овласти Съвета на директорите и Изпълнителните членове на дружеството за сключване на сделка от приложното поле на чл. 114, ал. 1 от ЗППЦК, както следва:

Сделка №1 - придобиване на 217 664 броя обикновени поименни акции с право на глас с номинална стойност от 10 лв., представляващи 100% от капитала на „Българска независима енергийна борса“ ЕАД, ЕИК 202880940, при условията на сделката предвидени в мотивирания доклад на Съвета на директорите, а именно: сключване на Договор за прехвърляне на акции между Български енергиен холдинг ЕАД, ЕИК 831373560 и Българска Фондова Борса – София АД, ЕИК 030412611, при уговорена между страните покупна цена на акциите в размер на 5 200 000 лева;

ОСА овласти Съвета на директорите и Изпълнителните членове на дружеството за сключване на сделка от приложното поле на чл. 114, ал. 1 от ЗППЦК, както следва:

Сделка №2 - продажба на държавни ценни книжа (ДЦК), притежавани от „БФБ-София” АД, с цел осигуряване на ликвидни средства за извършване на Сделка №1, при условията на сделката, предвидени в мотивирания доклад на Съвета на директорите, а именно: продажба на ДЦК при минимална цена от 109.42% от номинала, което съответства на 2 140.04 лева за хиляда единици номинал за емисия XS1083844503 и минимална цена от 105.33% от номинала, което съответства на 2 060.03 лева за хиляда единици номинал за емисия XS1208855889. Общата минимална пазарна стойност е в размер на 4 356 172 лева. Сделката следва да бъде осъществена при условията на най-добрата предложена цена, в съответствие с изискванията на нормативната уредба относно продажба на ДЦК, при насрещна страна избрана на база предложена цена за покупка.

Към края на отчетния период сделката по прехвърляне на 100% от капитала на „Българската независима енергийна борса“ ЕАД не беше приключена заради очаквани разрешения от регулаторни институции, свързани с продажбата на акциите на БНЕБ.

* 1. Информация относно сделките, сключени между емитента и свързани лица, през отчетния период, предложения за сключване на такива сделки, както и сделки, които са извън обичайната му дейност или съществено се отклоняват от пазарните условия, по които емитентът или негово дъщерно дружество е страна с посочване на стойността на сделките, характера на свързаността и всяка информация, необходима за оценка на въздействието върху финансовото състояние на емитента.

*Дъщерно дружество*

Борсата притежава 100 % от капитала на Сервиз финансови пазари EООД, което е дъщерно дружество, считано от 06.03.2007 г. „Българска фондова борса – София“ АД осъществява контрол върху финансовата и оперативната политика на дъщерното дружество.

*Съвместно дружество*

Борсата притежава 33.33 % от капитала на СЕЕ Линк ДОО, Скопие, което е съвместно дружество, считано от 15.04.2014 г. като осъществява съвместен контрол върху финансовата и оперативната му политика.

*Основен собственик*

Държавата чрез Министерство на финансите притежава 50,05 % от акциите в основния акционерен капитал на Борсата и упражнява контрол върху финансовата и оперативната политика на дружеството.

*Предприятие с квалифицирано участие от страна на държавата*

Държавата чрез Министерство на финансите притежава пряко 43.7 % от акциите в основния акционерен капитал на Централен депозитар АД и притежава значително влияние. Последното е свързано лице с Борсата, доколкото и в двете дружества държавата има квалифицирано участие. „Българска фондова борса – София“ АД от своя страна също е акционер в Централен депозитар АД с 6.61 % акционерно участие към 31.12.2017 г.

*Предприятия, в които лице от ключовия управленски персонал на Борсата едновременно взема участие в ръководството му като изпълнителен директор/управител, т.е има управленска власт в това предприятие*

Към 31.12.2017 г. предприятия, които имат подобна свързаност са: „Юробанк България“ АД, „Бенчмарк финанс“ АД, „Бенчмарк груп“ АД, „Бенчмарк кредит“ АД, „ЛПБ Инвестиции“ ООД, „ЛНБ Трейдинг“ ЕООД, „Централен депозитар“ АД и „Регистър на енергийните деривати и транзакции“ АД.

Към 31.12.2016 г. предприятия, които имат подобна свързаност са: „Юробанк България“ АД, „Бенчмарк финанс“ АД, „Бенчмарк груп“ АД, „Бенчмарк кредит“ АД, „ЛПБ Инвестиции“ ООД, „ЛНБ Трейдинг“ ЕООД, „Централен депозитар“ АД, „Българска клирингова компания“ АД и „Регистър на енергийните деривати и транзакции“ АД.

*Сделки със свързани лица*

Общият размер на сделките със свързани лица са, както следва:

Таблица 12: Сделки със свързани лица

|  |  |  |  |
| --- | --- | --- | --- |
| Продажби на свързани лица | Свързано лице | 31.12.2016 | 31.12.2017 |
|  |  | BGN ‘000 | BGN ‘000 |
|  |  |  |  |
| Продажба на недвижим имот | Централен депозитар АД | 810 | - |
| Получен дивидент | Централен депозитар АД | 2 | 3 |
| Такса сделки, такса членство, такса интернет търговия | Бенчмарк Финанс АД | 61 | 65 |
| Такса сделки, такса членство, такса интернет търговия | Юробанк България АД | 7 | 8 |
| Информационно обслужване | Сервиз финансови пазари ЕООД | 3 | 3 |
| Наем на офис и счетоводни услуги | Сервиз финансови пазари ЕООД | 97 | 33 |
| **Общо** |  | **980** | **112** |

|  |  |  |  |
| --- | --- | --- | --- |
| Доставки от свързани лица | Свързано лице | 31.12.2016 | 31.12.2017 |
|  |  | BGN ‘000 | BGN ‘000 |
| Информационно обслужване, данъци и такси | Централен депозитар АД | 17 | 4 |
| Деловодни услуги | Сервиз Финансови Пазари ЕООД | 12 | 14 |
| Възнаграждения за опериране с продукта Х3 | Сервиз Финансови Пазари ЕООД | 1 | 1 |
| Такса попечителски услуги | Юробанк България АД | 4 | 3 |
| **Общо** |  | **34** | **22** |

*Разчети със свързани лица*

Разчетните взаимоотношения със свързани лица включват вземания по продажби към 31.12.2017 г.: 1 х. лв. (31.12.2016 г: в размер на 2 х. лв.).

* 1. Информация за събития с необичаен за емитента характер, имащи съществено влияние върху дейността му, и реализираните от него приходи и извършени разходи; оценка за влиянието им върху резултатите през текущата година.

Основно влияние върху реализираните от „БФБ-София“ АД приходи и през 2017 г. продължава да оказва финансовата криза и обусловената от нея ниска инвеститорска активност на капиталовия пазар. Въпреки това, реализираните проекти на Борсата и Съвета за развитие на капиталовите пазари предизвикаха повишен интерес към финансовия пазар и доведоха до активизиране на търговията и съответно – нарастване на приходите. Положителен ефект оказа и стартирането на пазара на ДЦК.

Ръстът на приходите от 26,63% спрямо 2016 г. се дължи основно на ръст в приходите от Комисиони за сделки на Борсата (65,10%) и Такси за информационно обслужване (8,73%). Като цяло печалбата от оперативна дейност е в следствие на повишената стойност на приходите вследствие по-високия оборот през годината. Заради сключената сделка за продажба на недвижим имот през предходния период, положителният резултат от която е отразен в „Други доходи от дейността“, силният ръст на „Приходите от комисиони за търговия на Борсата“ не се отразява като ръст в общите приходи спрямо 2016.

* 1. Информация за сделки, водени извънбалансово

„БФБ-София“ АД не е извършвала сделки, които да се водят извънбалансово.

* 1. Информация за дялови участия на емитента, за основните му инвестиции в страната и чужбина (в ценни книжа, финансови инструменти, нематериални активи и недвижими имоти), както и инвестициите в дялови ценни книжа извън неговата икономическа група и източниците/начините на финансиране
     1. Дъщерни дружества

Борсата е едноличен собственик на капитала на Сервиз Финансови Пазари ЕООД, регистрирано съгласно решение № 2 на СГС от 6 март 2007 г. Към 31.12.2017 г. стойността на инвестицията в дъщерното дружество е 40 х. лв. (31.12.2016 г.: 40 х. лв.), оценена по историческа цена на придобиване (себестойност).

Първоначално Сервиз финансови пазари ЕООД е регистрирано като търговско дружество - съвместно контролирано предприятие от страна на Борсата и Централен депозитар АД с капитал от 80 хил. лв. На 12 октомври 2006 г. по решение на общото събрание на съдружниците на съвместното дружество, обнародвано в ДВ бр.191 от 2006 г., Централен депозитар прекратява участието си. Взето е решение за намаляване на капитала на дружеството от 80 хил. лв. на 40 хил. лв., при което напусналият съдружник е получил изцяло обратно средствата от своя дял в съвместното предприятие.

Предметът на дейност на дружеството съгласно съдебната регистрация е: проектиране, развитие и поддържане на информационни системи и продукти, свързани с пазара на ценни книжа и финансови инструменти, разработване на информационни технологии, доставка, инсталиране и монтаж на информационни системи, хардуерна и софтуерна поддръжка, консултации и обучение.

* + 1. Инвестиции в съвместни дружества

На 15.04.2014 г. по силата на сключено съвместно споразумение между Българска фондова борса – София АД, Македонска Борса за ценни книжа АД, Скопие и Загребска Борса АД е учредено съвместно дружество СЕЕ Линк ДОО, Скопие със седалище ул. Орце Николов 75, Скопие, Македония. Основният предмет на дейност на дружеството е извършването на услуги във връзка с компютри и информационни технологии. Регистрираният капитал на СЕЕ Линк ДОО, Скопие към 31.12.2017 г. е в размер на 157 х. лв. (31.12.2016 г. - 157 х. лв.). През м. февруари 2015 г. и м. декември 2015 г. е извършено увеличение на основния капитал на съвместното дружество съответно с 57 хил. лева и 79 хил. лева. Съгласно условията на споразумението всяка една от страните притежава 33,33 % от капитала на учреденото дружество.

Към 31.12.2017 г. стойността на инвестицията в съвместното дружество е 53 х. лв. (31.12.2016 г.: 53 х. лв.), оценена по историческа цена на придобиване (себестойност).

Към 31.12.2017 г. стойността на участието на Борсата в съвместното дружество, оценено по метода на собствения капитал е: 31 х. лв. (31.12.2016 г.: 45 х. лв.).

* + 1. Финансови активи на разположение за продажба

Към 31 декември 2017 г. балансовата стойност на финансовите активи на разположение за продажба включва:

|  |  |  |
| --- | --- | --- |
|  | 31.12.2016 | 31.12.2017 |
|  | BGN'000 | BGN'000 |
| Инвестиции в дългови ценни книжа | 1 972 | 2 035 |
| Инвестиции в акции и дялове в капитала на други дружества и предприятия (малцинствено участие) | 315 | 328 |
| **Общо** | **2 287** | **2 363** |

Към 31 декември 2017 година инвестициите в дългови ценни книжа с фиксирани или определяеми плащания и фиксирани матуритетни дати включват инвестиции в две емисии държавни ценни книжа - облигации, закупени с премия, издадени от Министерство на финансите на Република България, както следва:

31.12.2017 г.

|  |  |  |  |  |  |  |  |
| --- | --- | --- | --- | --- | --- | --- | --- |
| Емисия | Валута | Дата на издаване | Дата на падеж | Лихва по купон % | Номинал ‘000 | Справедлива стойност ‘000 | Справедлива стойност ‘000 |
| BG2040210218 | Евро | 29.10.2010 | 29.09.2025 | 5.75% | 500 EUR | 692 EUR | 1,353 |
| BG2040012218 | Лева | 11.01.2012 | 11.07.2022 | 5.00% | 550 BGN | 682 BGN | 682 |
|  |  |  |  |  |  |  | **2 035** |

31.12.2016 г.

|  |  |  |  |  |  |  |  |
| --- | --- | --- | --- | --- | --- | --- | --- |
| Емисия | Валута | Дата на издаване | Дата на падеж | Лихва по купон % | Номинал ‘000 | Справедлива стойност ‘000 | Справедлива стойност ‘000 |
| BG2040210218 | Евро | 29.10.2010 | 29.09.2025 | 5.75% | EUR 500 | EUR 661 | BGN 1 294 |
| BG2040012218 | Лева | 11.01.2012 | 11.07.2022 | 5.00% | BGN 550 | BGN 678 | BGN 678 |
|  |  |  |  |  |  |  | **1 972** |

Годишният ефективен лихвен процент по облигациите в евро е 3.86 %, а по облигациите в лева 3.32 %. Падежът на купонните плащания на облигациите в евро е два пъти в годината на 29.03 и 29.09 до датата на падежа, а на облигациите в лева - два пъти в годината на 11.01 и 11.07 до датата на падежа.

Към 31 декември дружеството притежава инвестиции в акции и дялове в капитала на други дружества и предприятия (малцинствено участие), както следва:

|  |  |  |  |  |
| --- | --- | --- | --- | --- |
| Дружество | 31.12.2016 | % | 31.12.2017 | % |
|  | BGN '000 | Участие | BGN '000 | Участие |
| Централен депозитар АД | 310 | 6,61 | 323 | 6,61 |
| Сдружение Български инвестиционен форум | 5 |  | 5 |  |
| **Общо** | **315** |  | **328** |  |

Инвестицията в Сдружение Български инвестиционен форум е оценена и представена по цена на придобиване.

* + 1. Финансови активи държани до падеж

Към 31 декември 2017 г. дружеството притежава държавни ценни книжа - евро облигации, издадени от Министерство на финансите на РБългария, както следва:

31.12.2017 г.

|  |  |  |  |  |  |  |  |
| --- | --- | --- | --- | --- | --- | --- | --- |
| Емисия | Дата на издаване | Падеж | Лихва по купон | Номинал на главница | Балансова стойност | Балансова стойност | Справедлива стойност |
|
|  |  |  | % | EUR ‘000 | EUR ‘000 | BGN’000 | BGN’000 |
| XS1083844503 | 03.07.2014 | 03.09.2024 | 2.95% | 1 535 | 1 534 | 2 999 | 3 454 |
| XS1208855889 | 26.03.2015 | 26.03.2027 | 2.63% | 520 | 521 | 1 019 | 1 152 |
|  |  |  |  |  |  | **4 018** | **4 606** |

31.12.2016 г.

|  |  |  |  |  |  |  |  |
| --- | --- | --- | --- | --- | --- | --- | --- |
| Емисия | Дата на издаване | Падеж | Лихва по купон | Номинал на главница | Балансова стойност | Балансова стойност | Справедлива стойност |
|
|  |  |  | % | EUR ‘000 | EUR ‘000 | BGN’000 | BGN’000 |
| XS1083844503 | 03.07.2014 | 03.09.2024 | 2.95% | 1 535 | 1 531 | 2 995 | 3 275 |
| XS1208855889 | 26.03.2015 | 26.03.2027 | 2.63% | 520 | 520 | 1 017 | 1 054 |
|  |  |  |  |  |  | **4 012** | **4 329** |

Към 31 декември 2017 г. инвестициите в държавни ценни книжа, държани до падеж, са представени по амортизируема стойност. Годишните ефективни лихвени проценти по тях са в диапазона между 2,73% и 3,31%.

Купонните лихвени плащания по облигациите, са дължими веднъж годишно на 3 септември за емисия XS1083844503 и на 26 март за емисия XS1208855889, закупена на 19.05.2015 година.

* 1. Информация относно сключените от емитента, от негово дъщерно дружество или дружество майка, в качеството им на заемополучатели, договори за заем с посочване на условията по тях, включително на крайните срокове за изплащане, както и информация за предоставени гаранции и поемане на задължения.

„Българска фондова борса – София“ АД и дъщерното й дружество „Сервиз финансови пазари” ЕООД не са сключвали договори за заеми в качеството им на заемополучатели.

* 1. Информация относно сключените от емитента, от негово дъщерно дружество или дружество майка, в качеството им на заемодатели, договори за заем, включително предоставяне на гаранции от всякакъв вид, в това число на свързани лица, с посочване на конкретните условия по тях, включително на крайните срокове за плащане, и целта, за която са били отпуснати.

„Българска фондова борса – София“ АД и дъщерното й дружество „Сервиз финансови пазари” ЕООД не са сключвали договори за заеми в качеството им на заемодатели.

* 1. Информация за използването на средствата от извършена нова емисия ценни книжа през отчетния период

През 2017 година няма нова емисия ценни книжа.

* 1. Анализ на съотношението между постигнатите финансови резултати, отразени във финансовия отчет за финансовата година, и по-рано публикувани прогнози за тези резултати.

През 2017 г. БФБ-София не е публикувала прогнози за очакваните финансови резултати.

* 1. Анализ и оценка на политиката относно управлението на финансовите ресурси с посочване на възможностите за обслужване на задълженията, евентуалните заплахи и мерки, които емитентът е предприел или предстои да предприеме с оглед отстраняването им

Управлението на финансовите ресурси е фокусирано върху планирането на очакваните резултати по различните приходоизточници и оптимизиране на променливите разходи с цел минимизиране на потенциалните отрицателни ефекти, които биха могли да се отразят върху финансовите резултати и състояние на дружеството.

Управлението на риска в дружеството се осъществява текущо от оперативното ръководство на дружеството съгласно политиката, определена от Съвета на директорите. Съветът на директорите е приел основни принципи на общото управление на финансовия риск, на базата на които са разработени конкретните процедури за управление на отделните специфични рискове, като валутен, ценови, лихвен, кредитен и ликвиден, и за риска при използването на недеривативни инструменти.

С управлението на капитала дружеството цели да създава и поддържа възможности то да продължи да функционира като действащо предприятие и да осигурява съответната възвръщаемост на инвестираните средства на акционерите и стопански ползи на другите заинтересовани лица от и участници в неговия бизнес, както и да поддържа оптимална капиталова структура.

И през 2017 г. стратегията на ръководството на дружеството беше да се работи изцяло със собствени средства, генерирани от стопанската му дейност, без да ползва привлечени заемни средства. Тя остава непроменена спрямо 2016 г.

Дружеството текущо наблюдава осигуреността и структурата на капитала си. Борсата традиционно финансира дейността си от собствените си генерирани печалби и чрез своите акционери, без използване на дългов капитал.

* 1. Оценка на възможностите за реализация на инвестиционните намерения с посочване на размера на разполагаемите средства и отразяване на възможните промени в структурата на финансиране на тази дейност

След осъществяване на правен и икономически анализ на дейността на „Българската независима енергийна борса“ ЕАД, „БФБ-София“ АД се договори с „Български енергиен холдинг“ ЕАД да придобие 100% от капитала на енергийната борса (по-подробна информация в т. 2.9 ). Във връзка с това бе проведено Извънредно общо събрание на акционерите на Борсата, което одобри сделката и методите за нейното финансиране (подробно описани в т. 2.8.14). След получаване на одобрение от ОСА се очакваше единствено одобрение на сделката от страна на Главна дирекция Конкуренция при Европейската комисия. В края на януари бе получено одобрение на БФБ-София АД като купувач на 100% от капитала на БНЕБ от страна на ГД Конкуренция и, както е описано в т. 4, през февруари 2018 г. сделката бе финализирана. Продадени бяха част от ДЦК, притежавани от Борсата с пазарна стойност 4 милиона лева, за да бъде изплатена сумата, дължима към БЕХ при прехвърляне на акциите, докато за разсрочената част от плащането бе издадена безусловна револвираща банкова гаранция, обезпечена с притежавани от „БФБ-София“ АД държавни ценни книжа.

* 1. Информация за настъпили промени през отчетния период в основните принципи за управление на емитента и на неговата икономическа група

През 2017 г. не са настъпвали промени в основните принципи на управление на „Българска фондова борса – София“ АД и „Сервиз Финансови Пазари“ ЕООД.

* 1. Информация за основните характеристики на прилаганите от емитента в процеса на изготвяне на финансовите отчети система за вътрешен контрол и система за управление на рискове.

„БФБ-София“ АД е приела и прилага правила и процедури, регламентиращи ефективното функциониране на системите за отчетност и разкриване на информация от дружеството. В правилата детайлно са описани различните видове информация, създавани и разкривани от дружеството, процесите на вътрешнофирмения документооборот, различните нива на достъп до видовете информация на отговорните лица и сроковете за обработка и управление на информационните потоци. Създадената система за управление на рисковете осигурява ефективното осъществяване на вътрешен контрол при създаването и управлението на всички фирмени документи в т.ч. финансовите отчети и другата регулирана информация, която Дружеството е длъжно да разкрива в съответствие със законовите разпоредби.

* 1. Информация за промените в управителните и надзорните органи през отчетната финансова година

С решение на проведеното на 26.09.2017 година Общо събрание на акционерите на дружеството Георги Иванов Български беше освободен като член на Съвета на директорите на Борсата, а на негово място бе избрана Маринела Пиринова Петрова. Маринела Петрова получи одобрение от КФН и бе вписана в Търговския регистър през четвъртото тримесечие на 2017 г.

* 1. Информация за размера на възнагражденията, наградите и/или ползите на всеки от членовете на управителните и на контролните органи за отчетната финансова година, изплатени от емитента и негови дъщерни дружества, независимо от това, дали са били включени в разходите на емитента или произтичат от разпределение на печалбата

|  |  |
| --- | --- |
| Член на Съвета на директорите | Получена суми и непарични възнаграждения (лева) |
| Асен Ягодин | 35 354 |
| Маринела Петрова (избрана 26.09.2017) | 0 |
| Иван Такев | 107 108 |
| Васил Големански | 96 706 |
| Любомир Бояджиев | 31 706 |
| Георги Български (осв. 26.09.2017) | 88 874 |

За членовете на СД на БФБ-София няма условни или разсрочени възнаграждения възникнали през годината, нито такива, които се дължат към по-късен момент, както и суми, дължими от Дружеството или неговото дъщерно предприятие за изплащане на пенсии, обезщетения при пенсиониране или други подобни обезщетения.

* 1. Информация за притежавани от членовете на управителните и на контролните органи, прокуристите и висшия ръководен състав акции на емитента, включително акциите, притежавани от всеки от тях поотделно и като процент от акциите от всеки клас, както и предоставени им от емитента опции върху негови ценни книжа - вид и размер на ценните книжа, върху които са учредени опциите, цена на упражняване на опциите, покупна цена, ако има такава, и срок на опциите.

Към 31.12.2017 година членовете на Съвета на директорите на „Българска фондова борса – София“ АД не притежават акции от капитала на дружеството. „БФБ-София“ АД не е назначила прокурист.

Няма други членове на висшия ръководен състав на дружеството, освен членовете на СД. На членовете на СД на „БФБ-София“ АД не са предоставени опции върху акциите на Дружеството.

* 1. Информация за известните на дружеството договорености (включително и след приключване на финансовата година), в резултат на които в бъдещ период могат да настъпят промени в притежавания относителен дял акции или облигации от настоящи акционери или облигационери

На дружеството не са известни договорености, в резултат на които в бъдещ период могат да настъпят промени в притежавания относителен дял акции или облигации от настоящи акционери или облигационери.

* 1. Информация за висящи съдебни, административни или арбитражни производства, касаещи задължения или вземания на емитента в размер най-малко 10 на сто от собствения му капитал; ако общата стойност на задълженията или вземанията на емитента по всички образувани производства надхвърля 10 на сто от собствения му капитал, се представя информация за всяко производство поотделно

Няма висящи съдебни, административни или арбитражни производства, касаещи задължения или вземания на „Българска фондова борса – София“ АД в размер най-малко 10 на сто от собствения й капитал.

* 1. Данни за директора за връзки с инвеститора, включително телефон и адрес за кореспонденция

Директор за връзки с инвеститорите на БФБ-София е Иво Станков

тел. за контакти: 02 937 0957

e-mail: ir@bse-sofia.bg

* 1. Промени в цената на акциите на дружеството

|  |
| --- |
| **Графика 7: Движение на цената на акциите на „БФБ-София“ АД и изтъргувани лотове през 2017 г.** |
|  | |

Търговията със собствени акции на „БФБ-София“ АД (борсов код BSO) през **първото тримесечие** бе по-слаба в сравнение с предходните. Средната цена беше 2.951 лв. за акция. Цената в края на периода нарасна спрямо тази в началото с 4.53%. Минималната цена за периода беше 2.70 лева за акция, а максималната бе 3.30 лв. за акция. Общо бяха прехвърлени 118 684 лота в 160 сделки, а оборотът бе 350 218 лв.

През **второто тримесечие** търговията беше по-активна от първото, като средната цена беше 2,957 лв. за акция. Цената в края на тримесечието се понижи незначително спрямо тази в началото с 0.001 лв. за акция или 0,03%. Минималната цена за периода беше 2,701 лева за акция, а максималната 3,099 лв. за акция. Общо бяха прехвърлени 146 994 лота в 263 сделки, оборотът бе 434 656 лв.

През **третото тримесечие**, активността на търговията с акции на борсата се повиши. Средната цена през тримесечието беше 4,128 лв. за акция. Цената в края на периода нарасна спрямо тази в началото с 1,841 лв. за акция или 31,39%. Минималната цена за периода беше 2,97 лева за акция, а максималната 5,60 лв. за акция. Общо бяха прехвърлени 382 515 лота в 574 сделки, оборотът бе 1 578 880 лв.

През **четвъртото тримесечие** търговията със собствени акции на „БФБ-София“ АД бе по-слаба в сравнение с предходното. Средната цена през тримесечието беше 4,849 лв. за акция. Цената в края на периода нарасна спрямо тази в началото с 0,221 лв. за акция или 4,57%. Минималната цена за периода беше 4,50 лева за акция, а максималната 5,399 лв. за акция. Общо бяха прехвърлени 105 973 лота в 327 сделки, оборотът бе 513 868 лв.

**Таблица 13: Обем, оборот и брой сделки с акции на „БФБ-София“ – сравнение**

|  |  |  |  |  |  |  |
| --- | --- | --- | --- | --- | --- | --- |
|  |  |  |  | **% Промяна** | | |
| **период** | **лотове** | **оборот (лв.)** | **брой сделки** | **лотове** | **оборот** | **брой сделки** |
| Q1 '16 | 46 504 | 105 981 | 105 |  |  |  |
| Q2 '16 | 37 568 | 78 836 | 61 |  |  |  |
| Q3 '16 | 133 991 | 308 593 | 172 |  |  |  |
| Q4 '16 | 225 575 | 576 626 | 246 |  |  |  |
| Q1 '17 | 118 684 | 350 218 | 160 | 155,21% | 230,45% | 52,38% |
| Q2 '17 | 146 994 | 434 656 | 263 | 291,27% | 451,34% | 331,15% |
| Q3 '17 | 382 515 | 1 578 880 | 574 | 185,48% | 411,64% | 233,72% |
| Q4 '17 | 105 973 | 513 868 | 327 | -53,02% | -10,88% | 32,93% |

1. ВАЖНИ СЪБИТИЯ, НАСТЪПИЛИ СЛЕД ДАТАТА НА ГОДИШНИЯ ФИНАНСОВ ОТЧЕТ

След получаване на всички необходими разрешения, договорът за прехвърляне на акциите на Българска независима енергийна борса (БНЕБ) между Български енергиен холдинг и Българска фондова борса - София (Борсата) влезе в сила. По този начин Борсата придоби 100% от капитала на БНЕБ. Договорената цена е 5.2 милиона лева. Четири милиона лева от цената бяха платени при придобиването на акциите, което финализира процеса по продажбата, а останалите 1.2 млн. лв. ще бъдат преведени на три равни вноски в рамките на шестия, дванадесетия и осемнадесетия месец от прехвърлянето на капитала. Във връзка с осигуряване на частта от сумата, дължима при придобиването и в съответствие с решение на Общото събрание на акционерите, проведено на 26 септември 2017 година, част от притежаваните от Борсата държавни ценни книжа бяха продадени. За разсрочената част от плащането БФБ-София осигури безусловна револвираща банкова гаранция.

1. ОСНОВНИ НАПРАВЛЕНИЯ В ДЕЙНОСТТА НА „БЪЛГАРСКА ФОНДОВА БОРСА – СОФИЯ“ АД ПРЕЗ 2018 Г.

През 2018 г. основните приоритети в дейността БФБ-София ще бъдат насочени в следните направления:

* Старт на сегмент на Регулиран пазар и Многостранна система за търговия с чуждестранни финансови инструменти чрез осигуряването на възможност за сетълмент на сделките в Централен Депозитар и при конкурентни условия за инвеститорите и гарантирана ликвидност от страна на маркет-мейкър. Голяма част от подготвителните етапи вече са осъществени;
* След стартиране на Многостранната система за търговия, на нея ще бъде създаден пазар за растеж на Малки и средни предприятия (SME Growth market), които ще могат да осъществяват предлагане на акции без проспект, когато размерът на емисията не надхвърля законоустановения праг за това;
* В края на 2018 изтича договорът за експлоатация на търговската система XETRA, подписан с Дойче Бьорзе. Дойче Бьорзе вече мигрира всички пазари, които до момента са оперирали платформата XETRA, към новата инфраструктура за търговия T7. Още през второто тримесечие на 2018 ще започне работата по избор на новата система, която да обслужва търговията на Регулираните пазари и МСТ, организирани от „БФБ-София“ АД;
* Стартиране на Одобрен механизъм за публикуване (ОМП) в съответствие с нарасналите изисквания за прозрачност на Директивата за пазарите на финансови инструменти и Закона за пазарите на финансови инструменти. За да предостави пълен спектър от услуги, БФБ-София започна процедура по получаване на лиценз за ОМП. След лицензирането, Борсата ще може да предлага услуги по публикуване на данни за сделки с финансови инструменти, сключени извън място за търговия (OTC сделки). Предвижда се услугата по публикуване на данни да се предлага в два варианта: графичен потребителски интерфейс и приложно-програмен интерфейс;
* Присъединяване на останалите пазари от региона, заявили включване към платформата SEE Link, както и осигуряването на автоматизиране на комуникацията между платформата и членовете на отделните борси;
* Осигуряването на ефективни решения за приключване на сделките, сключени посредством SEE Link с цел максимално удобство за ползвателите й;
* Съдействие за осъществяване на мерките, залегнали в Стратегията за развитие на българския капиталов пазар;
* Активно участие във всички дискусии относно налагащи се законодателни промени в областта на търговията с финансови инструменти;
* Активно участие в международни инициативи на браншови или регионални съсловни организации за подобряване на европейското законодателство и инвестиционния климат по отношение търговия с финансови инструменти;
* Подпомагане работата на Централен Депозитар по отношение подобряването на клиринговите дейности на национално ниво, както и с цел осигуряване на възможности за трансграничен клиринг и сетълмент;
* Подобряване на предлаганите информационни услуги, в т.ч. чрез разнообразяване на предлаганите услуги от дъщерното дружество на Борсата „Сервиз Финансови Пазари“ ЕООД;
* Разработка и въвеждане в експлоатация на нова уеб-страница на Основния пазар на „Българска фондова борса – София“ АД с изцяло променена и допълнена структура, съобразена с изискванията на посетителите и съвременните тенденции. Страницата ще бъде достъпна през всякакви устройства и ще поддържа множество резолюции, представяйки на всеки посетител информация според неговите интереси. Работата по страницата е в напреднал етап;
* Повишаване на защитата на инвеститорите чрез собствени инициативи или активно участие в предприети от други институции мерки;
* Повишаване на нивото на финансова култура у българите и по-специално – младите хора чрез собствени инициативи или активно участие в предприети от други институции мерки;
* Активно развитие на стажантска програма като средство за популяризиране на функционирането на пазарите на финансови инструменти сред завършващите висшето си образование професионалисти на прага на професионалното им развитие.

1. НАУЧНО ИЗСЛЕДОВАТЕЛСКА И РАЗВОЙНА ДЕЙНОСТ

„Българска фондова борса – София“ АД не осъществява научно изследователска и развойна дейност.

1. ИНФОРМАЦИЯ, ИЗИСКВАНА ПО РЕДА НА ЧЛ. 187Д И 247 ОТ ТЪРГОВСКИЯ ЗАКОН

През 2017 г. „Българска фондова борса - София“ АД не е придобивала и прехвърляла собствени акции. През периода акции на дружеството не са придобивани и не се притежават от едно лице за сметка на дружеството, нито от друго дружество, в което „БФБ-София“ АД пряко или непряко притежава мнозинство от правото на глас или върху което може пряко или непряко да упражнява контрол. „БФБ-София“ АД не е приемала собствени акции или акции на друго дружество в залог.

* 1. Информация за членовете на съвета на директорите на „БФБ-София“ АД по чл. 247, ал. 2 от Търговския закон

Заплатите и другите краткосрочни доходи на ключовия управленски персонал за 2017 г. възлизат на 360 хил. лв. (2016 г.: 301 хил. лв.)

Придобити, притежавани и прехвърлени акции от членове на СД през 2017 г.: няма

Права на членовете на СД да придобиват акции или облигации на БФБ-София: няма

Участия на членове на СД в търговски дружества като неограничено отговорни съдружници: няма.

Притежаване на над 25 на сто от капитала на друго дружество от членовете на СД:

„Бенчмарк груп“ АД, „Бенчмарк финанас“ АД, „Бенчмарк финанс“ ЛТД, „ЛПБ Инвестиции“ ООД, „ЛНБ Трейдинг“ ЕООД

Участия на членове на СД в управлението на други дружества или кооперации като прокуристи, управители или членове на УС, СД и НС

|  |  |
| --- | --- |
| Асен Ягодин | Изпълнителен директор на „Юробанк България“ АД, член на Надзорния съвет на „Булстрад Живот Виена Иншурънс Груп“ |
| Иван Такев | Член на Съвета на директорите на „Централен Депозитар“ АД, член на СД на „Регистър на енергийните деривати и транзакции“ АД (в ликвидация) |
| Васил Големански | Член на Съвета на директорите и изпълнителен директор на „Централен Депозитар“ АД, изпълнителен директор на „Регистър на енергийните деривати и транзакции“ АД (в ликвидация) |
| Любомир Бояджиев | Член на СД на „Бенчмарк Груп“ АД, член на СД на „Бенчмарк Кредит“ АД, член на СД на „Бенчмарк Финанс“ АД, управител на „ЛПБ Инвестиции“ ООД, управител на „ЛНБ Трейдинг“ ЕООД |
| Георги Български (осв. 26.09.2017) | Няма |
| Маринела Петрова (избрана 26.09.2017) | Няма |

Договори, сключени от членове на СД или свързани с тях лица по чл. 240б от ТЗ: няма.

* 1. Планирана стопанска политика през 2018 година и очаквани инвестиции и развитие на персонала

През 2018 г. не се планират промени в прилаганата стопанска политика от ръководството на „БФБ-София“ АД. През годината не се очаква осъществяването на действия, свързани с промени по отношение прилаганата политика по развитието на персонала. В началото на 2018 г. във връзка с договореност, постигната през текущия период (виж т. 2.9) и съобразно решение на извънредното общо събрание на акционерите на Борсата, проведено на 26.09.2017 г. (виж т. 2.8.14), „Българска фондова борса – София“ АД придоби 100% от капитала на „Българска независима енергийна борса“ ЕАД. Съгласно договора за прехвърляне на капитала на БНЕБ, освен сумата от 4 милиона лева, изплатена през февруари 2018 г. предстоят още три плащания през август 2018, февруари 2019 и август 2019 година, които ще бъдат финансирани със собствени средства на Борсата.

1. КЛОНОВЕ НА „БФБ-СОФИЯ“ АД

„БФБ-София“ АД няма регистрирани клонове в страната и чужбина.

1. ФИНАНСОВИ ИНСТРУМЕНТИ, ИЗПОЛЗВАНИ ОТ БФБ-СОФИЯ АД

Дългосрочна политика на „БФБ-София“ АД по отношение управлението на свободните средства на дружеството е инвестирането им във финансови инструменти. Информация относно инвестициите на „БФБ-София“ АД към 31.12.2017 г. може да бъде намерена в т. 3.11 от настоящия Доклад. Информация относно целите и политиката на Дружеството по управление на финансовия риск е представена в т. 3.16 от настоящия документ.

* 1. Риск на лихвоносните парични потоци

Като цяло дружеството има значителна част лихвоносни активи. Приходите и оперативните парични потоци са стабилни, предвидими и относително слабо зависими от промените в пазарните лихвени равнища, доколкото основната част от лихвоносните активи са с фиксиран лихвен процент – инвестиции на разположение за продажба (в лева и в евро).

|  |  |  |  |  |
| --- | --- | --- | --- | --- |
| 31 декември 2017 | Лихвени | | Нелихвени | Общо |
|  | Фиксиран % | Плаващ % |  |  |
|  | BGN '000 | BGN '000 | BGN '000 | BGN '000 |
| **Финансови активи** |  |  |  |  |
| Инвестиции държани до падеж | 3 969 | - | 49 | 4 018 |
| Инвестиции на разположение за продажба | 2 008 | - | 355 | 2 363 |
| Търговски вземания | - | - | 121 | 121 |
| Други текущи вземания | 1 214 | - | - | 1 214 |
| Парични средства и парични еквиваленти | - | 1 506 | 5 | 1 511 |
|  | **7 191** | **1 506** | **530** | **9 227** |
| **Финансови пасиви** |  |  |  |  |
| Търговски задължения | - | - | 168 | 168 |
| Задължения за дивиденти | - | - | 51 | 51 |
|  | **-** | **-** | **219** | **219** |

|  |  |  |  |  |
| --- | --- | --- | --- | --- |
| 31 декември 2016 | Лихвени | | Нелихвени | Общо |
|  | Фиксиран лихвен % | Плаващ лихвен % |  |  |
|  | BGN '000 | BGN '000 | BGN '000 | BGN '000 |
| **Финансови активи** |  |  |  |  |
| Инвестиции държани до падеж | 3 963 | - | 49 | 4 012 |
| Инвестиции на разположение за продажба | 1 945 | - | 342 | 2 287 |
| Търговски вземания | - | - | 171 | 171 |
| Други текущи вземания | 1 179 | - | 35 | 1 214 |
| Парични средства и парични еквиваленти | - | 1 416 | - | 1 416 |
|  | **7 087** | **1 416** | **597** | **9 100** |
| **Финансови пасиви** |  |  |  |  |
| Търговски задължения | - | - | 300 | 300 |
| Задължения за дивиденти | - | - | 69 | 69 |
|  | **-** | **-** | **369** | **369** |

Към 31.12.2017 г. парични средства на срочни депозити в банки няма. (31.12.2016 г.: няма).

Наличните към 31.12.2017 г. парични средства са по текущи сметки на дружеството в следните банки: Юробанк България АД и СИБанк АД.

1. КОРПОРАТИВНО УПРАВЛЕНИЕ

„Българска Фондова Борса – София“ АД е публично дружество, лицензирано от Държавната комисия по ценни книжа за извършване на дейност като фондова борса на 09.10.1997 г. и към настоящия момент е единствената действаща фондова борса в страната. Работата на Борсата винаги е била обект на специфични изисквания, свързани с поддържането на високи стандарти и прозрачност. Като водеща институция в постигането на трайна промяна на публичните политики в България, на прозрачността и публичността на капиталовия пазар, „Българска Фондова Борса – София“ АД винаги е била сред най-активните пазарни участници по отношение предприемането на различни инициативи свързани с повишаване качеството на корпоративното управление на публичните дружества у нас.

„БФБ-София“ АД вярва, че повишаването на качеството на корпоративното управление на дружествата у нас е едно от основните условия за увеличаване конкурентоспособността на българските компании и привличането на чуждестранни капитали. Именно с цел повишаване на доверието на националните и международни инвеститори, и на широката публика като цяло към управлението и надзора на публичните дружества у нас, още през 2006 г. Борсата разработи и прие Кодекс на корпоративното управление, чрез който предостави на бизнеса еталон, на база на който да определи състоянието и готовността си по отношение на прилагането на основните общоприети принципи на корпоративно управление.

Успоредно с разработването на своя Кодекс, „БФБ-София“ АД се включи и като инициатор в разработването на мащабен проект с национално значение – създаването на Национален кодекс за корпоративно управление. Националният кодекс на корпоративното управление бе официално представен на обществеността на 10.10.2007 г., а две години по-късно, през септември 2009 г., за да насърчава прилагането на добрите практики по корпоративно управление залегнали, в него, бе учредена Национална комисия по корпоративно управление. Тя функционира под патронажа на „БФБ-София“ АД и Комисията за финансов надзор.

През октомври 2009 г. „БФБ-София“ АД с единодушно решение на Съвета на директорите прие да следва принципите и препоръките на Националния кодекс за корпоративно управление, като с приемането на Националния кодекс Борсата затвърди своята водеща роля в областта на корпоративното управление в България и даде пример за своята практическата ангажираност в процеса на повишаване на неговото качество.

„Българска Фондова Борса – София“ АД е сред най-активните участници в Националната комисия по корпоративно управление. През 2011 г. Дружеството разработи и предложи на НККУ правила за методология и правила за изчисляване на индекс на дружествата с добро корпоративно управление. Въз основа на последните, през септември 2011 официално стартира изчислението на единствения по рода си в страната индекс.

Борсата подкрепи инициативата за институционализиране на НККУ чрез регистрирането й като юридическо лице с нестопанска цел, като изработи и предприе стъпки по съгласуването с членовете на НККУ на проект на устав и на учредителен договор. Същите бяха приети по принцип от всички участващи членове и впоследствие официално одобрени. Със свое решение от 04.07.2014 г. Софийски градски съд вписа в регистъра на юридическите лица с нестопанска цел Сдружение „Национална комисия за корпоративно управление“.

От 25 ноември 2015 година БФБ-София пое председателството на НККУ за следващия тригодишен мандат от досегашния председател проф. д-р Стефан Петранов.

През април 2016 година бе приет разширен и допълнен текст на Националния кодекс за корпоративно управление във връзка с Принципите на корпоративно управление на организацията за икономическо сътрудничество и развитие, представени на срещата на финансовите министри и гуверньорите на централни банки на страните от G20 в Турция през септември 2015 година.

Промените са свързани с:

* избягване на конфликт на интереси между корпоративния мениджмънт и дружеството;
* подобряване на прозрачността чрез приемане на правила за разкриване на периодична и инцидентна информация;
* разширяване на обхвата на Кодекса така, че да включва дейността на дружества, които съхраняват и управляват портфейли от името и за сметка на клиенти (институционални инвеститори, довереници, попечители);
* подобряване на спазването на правата на акционерите в публични компании от институционалните инвеститори, доверениците, попечителите;
* спазването на правата на акционерите при международен крос-листинг;
* разширяване обхвата на кодекса, така че да включва регулираните пазари, когато дадено дружество се търгува на повече от един регулиран пазар и да осигури релевантна пазарна информация на акционерите.

Както бе подробно описано в т. 2.12.1, през 2017 година Националната комисия по корпоративно управление организира обучение на тема „Отчитане на корпоративното управление съгласно Националния кодекс за корпоративно управление в контекста на промените в Закона за публичното предлагане на ценни книжа (ЗППЦК)“, с помощта и подкрепата на „Българска фондова борса – София“ АД и „Асоциацията на директорите за връзки с инвеститорите в България“.

Националната комисия за корпоративно управление заседава периодично, като на заседанията се обсъждат текущи въпроси, свързани със законодателни промени и други инициативи в областта на корпоративното управление.

Ръководството на „Българска Фондова Борса – София“ АД има дългосрочна стратегия по повишаване прозрачността на работа на дружеството, във връзка с което ежегодно се предприемат различни проекти свързани с повишаване информативността на интернет страницата на Борсата, както и подобряване ефективността на разпространение на регулираната и другата информация.

Информация относно изпълнението на принципите и препоръките на Националния кодекс за корпоративно управление, в съответствие с принципа „спазвай или обяснявай”, включваща изискуемата по чл. 100н, ал. 7 от ЗППЦК информация, е представена в Приложение 1 към настоящия Доклад за дейността: Декларация за корпоративно управление.